o
Meidät on luotu rakkautta varten.
Voimme tuntea rakkauden joka solullamme.
Rakkauden etsiminen väärästä paikasta aiheuttaa kuitenkin -
yksinäisyyden tunteen.
Tiedostamme, että tarvitsemme todellista rakkautta.
Rakkauden etsiminen väärästä paikasta tuhoaa meidät.
Se jättää jälkeensä särkyneitä perheenjäseniä.
On aika kokea todellista rakkautta.
On aika levätä Isän sylissä.
Äitiongelmia
Viime kerralla kävimme läpi isään liittyviä kysymyksiä.
Näimme, että vaikka olemme uudestisyntyneitä ja Hengellä
täyttyneitä, meillä voi olla tuhoisia tottumusrakennelmia.
Ne on istutettu meihin jo lapsena suhteessa maalliseen isäämme.
Ne muodostuvat ystävyyssuhteissamme.
Mielen linnakkeemme rakentuvat työssämme ja seurakunnassa.
Voit olla uusi luomus Jeesuksessa Kristuksessa.
Hengessäsi olet uusi ja kaikki vanha on kadonnut.
Mutta sinulla on kuitenkin sielu: mieli, tahto ja tunteet -
joiden tulee jatkuvasti uudistua.
Sielussamme on asioita, jotka nousevat
Jumalan tuntemisen yläpuolelle.
Tämä kaikki on sotkenut kuvamme Jumalasta.
Nyt sitten käymme todellisen kauhistuksen kimppuun.
Vielä ei olla saatu paljon tuhoa aikaan, mutta katsotaan
tunnin päästä, missä mennään.
Käsittelemme nyt äitikysymyksen.
Tämän kuulen joka paikassa, minne menemme.
Mielenkiintoista! Luulemme, että isäkysymys vie meidät syvälle.
Syvimmät asiat koskevat kuitenkin äitiä.
Psykologit ja eheytymisen opettajat sanovat
että 80% identiteetistämme on sidoksissa isään.
Kuitenkin olen nähnyt, että syvimmät haavat ja syvin kipu
liittyy suhteeseemme äitiimme.
Tutkaillaanpa tämän viikon Raamatunkohtaa eli 1 Joh. 4:16.
Siellä sanotaan, että Jumala on rakkaus.
Joka pysyy rakkaudessa, pysyy Jumalassa ja
Jumala pysyy hänessä.
Sana ‘pysyä' tarkoittaa ‘olla kuin kotonaan', ‘olla luontevasti' ja
‘kyetä asettumaan asumaan' rakkauteen.
Tällainen ihminen tuntee Jumalan.
Hän on Jumalassa kuin kotonaan.
Vasta kun löydät levon rakkaudessa ja olet siinä
kuin kotonasi, vastaanotat rakkautta ja annat sitä eteenpäin
- vaikka teet kaikki oikeat uskonnolliset asiat -
vasta kun pääset todelliseen läheisyyteen Jumalan kanssa
ja opit todella tuntemaan Häntä, kykenet läheisiin ihmissuhteisiin.
Näimme 1 Moos. 1:26 ja 27, että sinut on luotu Jumalan kuvaksi.
Jos Jumala on rakkaus ja sinä olet Hänen kuvansa
rakkaus on ehdottoman oleellista elämällesi.
Sinun tulee saada rakkautta osaksesi ja jakaa sitä muille.
Sitä varten sinut luotiin.
Jos sinut on luotu Jumalan kuvaksi... ajattele...
Jumala loi miljardeja tähtiä ja Hän loi taivaat.
Kun Hän loi jotakin omaksi kuvakseen
miten lähelle todellisuutta Hän mahtoi yltää?
Olen lukenut kirjoja, joissa opetetaan rakastamaan.
Olin suorituskeskeinen ja pakon ajama.
Näytä, miten se tehdään, niin teen, teen, teen sen.
Mutta en pystynyt käsittämään tätä juttua rakkaudesta.
Se sai aikaan lisää häpeää ja lisää syyllisyyttä.
Pystyin kaikkeen, paitsi rakkauteen.
Ja kuitenkin meidät on luotu siihen.
Ensi kerralla kuulette, miten aloin tajuta
että minut on luotu rakkautta varten.
Että rakkaus on kaikkein luonnollisin asia elämässäni.
1 Joh. 3:9 Jumalan siemen pysyy minussa.
Tuo sana ‘siemen', Jumalan DNA, on kreikaksi sperma.
Jumalan sperma pysyy minussa
Mitä! Sanoiko hän tuon sanan kirkossa?
Jumalan DNA on minussa.
Jumalan geenikoodi on minussa.
Minut on luotu Hänen kuvakseen. Hän loi minut rakkautta varten.
Hän hedelmöitti minut rakkaudessaan ja loi minut rakkautta varten.
Koko elämäni tarkoitus on ottaa vastaan Hänen rakkauttaan
ja antaa sitä eteenpäin seuraavalle vastaantulijalle.
Kaikki minussa muotoutuu Isäni kaltaisuuteen.
Hänen DNA:nsa ja siemenensä asuu minussa.
Kaikki minussa mukautuu rakkauden kuvan kaltaisuuteen.
En kestä tätä! Rakkaus on niin ihanaa!
Jos et taivu siihen, jos rakkaus ei ole helpoin asia elämässäsi
ja jos et muutu Isäsi rakkauden mukaiseksi...
Voitko kuvitella pientä lasta, joka sanoisi:
"En pidä siitä, millainen isäni on. En kyllä aio näyttää häneltä."
Tuo lapsi tarvitsee huumeita.
Ja jotta sinusta ei tulisi Isäsi kaltaista - ja Hän on rakkaus -
sinä tarvitset huumeita.
Saatat olla uudestisyntynyt, Hengellä täytetty ja sinulla
saattaa olla palvelutehtävä.
Mutta jos et elä tuon rakkauden mukaisesti, jos et vastaanota sitä
ja anna sitä eteenpäin, jos et vastaa toisten tarpeisiin
omiesi kustannuksella, tarvitset pornografiaa.
Tai tarvitset palvelutehtävän, että tunnet olosi hyväksi.
Jos et elä ottaaksesi vastaan rakkautta ja antaaksesi sitä
eteenpäin, tarvitset jonkinlaisen työn, jossa näytät hyvältä.
Ja luulet olevasi tärkeäkin joku.
Meidän on pakko saada rakkautta tavalla taikka toisella.
Jos emme saa sitä sillä tavalla, johon Jumala loi meidät
alamme etsiä sitä vääristä paikoista.
Elämässä ei ole mitään helpompaa kuin rakastaminen.
Pidin konferenssia Isän rakkaudesta ja ehkä
kolmikymppiset isä ja äiti tulivat hillittömästi itkien eteen.
Heillä oli kaksi pientä poikaa, jotka olivat ihan ihmeissään siitä
että isä ja äiti itkivät niin kovasti.
Äiti toisti sanoja: "En osaa rakastaa.
En ole koskaan saanut tuollaista rakkautta. En osaa rakastaa."
Vanhempi pienistä pojista hoki "Äiti, äiti, kaikki on ihan hyvin!
Minä näytän sinulle, miten rakastaa."
Ei pientä lasta tarvitse opettaa rakastamaan.
No, joitakin ehkä tarvitsee. Mutta miksi?
Lapset ovat syntyneet pitämään rakkauden vastaanottamista
ja sen antamista maailman luonnollisimpana asiana.
Jos rakkaus ei ole sinulle luonnollinen asia
jotakin on mennyt pieleen. Kieroutunut. Vääristynyt.
Koko luomakunnassa on kyse rakkaudesta.
Sitä varten Jeesus kuoli.
Sitä varten Hän nousi kuolleista.
Sitä varten Hän on antanut sinulle voiman.
Matt. 22:37-40 sanotaan, että koko Jumalan valtakunta on
rakkauden vastaanottamista ja sen jakamista eteenpäin.
Kaikki profeetat puhuvat rakkaudesta.
Ja 1 Kor. 13 kokoaa rakkauden yhteen ja sanoo:
...jos meiltä puuttuu rakkaus, meillä ei ole mitään.
Mutta miten me sen menetämme?
Missä vaiheessa rakkaus alkoi mennä pieleen?
Jos meihin on luotu syvä rakkauden ja yhteyden tarve
lähtien siitä, kenen kuvaksi meidät on luotu ja kuitenkin
rakkaus on vaikeaa...
Kerro, missä oli ensimmäinen kosketuksesi rakkauteen?
Yhteydessä äitiisi.
Ei sinä päivänä, jona synnyit, vain silloin, kun sait alkusi.
Ensimmäisen kosketuksen rakkauteen sait äitisi kohdussa.
Psykologit sanovat, että kaksi ensimmäistä elinvuotta...
9 kuukautta kohdussa ja syntymän jälkeiset kaksi vuotta...
tärkein ihmissuhde vallitsee äidin ja vastasyntyneen välillä.
Liittyminen isään tapahtuu vasta 3-4- vuotiaana.
Jos liittyminen äitiin on epäterve, usein terve liittyminen myös isään
jää tapahtumatta.
Katsotaan Psalmia 22.
On upeaa, että eräs sankarini, Grant Mallen, on täällä tänään.
Hän on ollut suuri apu itselleni ja vaimolleni.
Tänään meillä oli tilaisuus nauttia illallista yhdessä
ja ensi kertaa jutella kasvokkain.
Hän on kuunnellut opetustani ja minä olen kuullut häntä.
Vaimoni on käynyt viime vuoden aikana läpi fyysisen kriisin ja
muutoksen elämässään.
Kolmen vartin keskustelu Mallenin kanssa auttoi häntä
enemmän kuin 3 kuukauden lukeminen ja tutkiminen.
Tai lääkärissä juokseminen.
Hän on asiantuntija masennuksen alueella.
Hänen kirjojaan on tuolla saatavana.
Olen aika hyvä mainosmies, vai mitä.
Psalmi 22 jakeet 10-11.
"Sinähän vedit minut äitini kohdusta, sinä annoit minun
olla turvassa äitini rinnoilla.
Sinun huomaasi minä olen jätetty syntymästäni saakka.
Sinä olet minun Jumalani hamasta äitini kohdusta.
Palaamme suurimpaan osaan myöhemmin.
Mutta katso nyt sanoja:
"sinä annoit minun olla turvassa äitini rinnoilla."
Ymmärrän asioita parhaiten, kun tutkailen niitä päinvastaisesta
näkökulmasta käsin.
Opin siis luottamaan äitini rinnoilla.
Mikä sen vastakohta on?
Minut valtasi pelko, kun en ollut äitini rinnoilla.
Minut luotiin luottamaan liittymiseen.
Minut valmistettiin ottamaan vastaan rakkautta.
Aloin uskoa, että tarpeisiini vastataan.
Aloin uskoa elämään ja elämiseen ja siihen
että ihmiset rakastavat minua ja välittävät minusta.
Että voin avata sydämeni ja ottaa vastaan rakkautta
ja antaa vastarakkautta.
Opin luottamaan äitini rinnoilla.
Päinvastainen tila on se, että en koskaan kokenut
että minulla on turvapaikka.
Minulla oli pelko liittyä ja läheisyyden pelko.
Pelkäsin ottaa vastaan rakkautta ja pelkäsin antaa sitä.
Siksi, että minulla ei ollut paikkaa äitini rinnoilla.
Äidin vaikutus yltää elämämme kaikkiin ihmissuhteisiimme.
9 kuukautta kohdussa ja kaksi vuotta sen jälkeen vaikuttavat
kykyymme liittyä ja siihen, mitä ajattelemme itsestämme.
Ne vaikuttavat siihen, miten koemme elämän kaikkinensa.
Ja siihen, millaisena näemme Jumalan.
Liittyminen alkaa elämän kahden ensimmäisen elinvuoden aikana
ja niiden yhdeksän kuukauden aikana kohdussa.
Mutta täydellistä äitiä ei olekaan.
Lähes jokainen äiti rakastaa.
Mutta läheskään jokainen äiti ei rakasta täydellisesti.
En tiedä parempaa esimerkkiä kuin todistus omasta tyttärestäni.
Esikoispoikamme syntyi 1979.
Halusimme vaimoni kanssa aina kaksi poikaa ja yhden tyttären.
Halusimme heidät poika-tyttö- poika -järjestyksessä.
Ensimmäisen poikamme syntyessä olin merikapteeni -
raivopää, kuten olette kuulleet. Koko elämäni oli olla merellä -
enkä kyennyt minkäänlaiseen läheisyyteen.
Kun poikamme oli vuoden vanha, tulin uskoon sen tuhoisan
käytökseni keskellä, jolla vaikutuin hänen elämäänsä.
Tiesin, että tarvitsen syvempää apua kaiken sen käsittelemiseen.
3 kuukautta syntymänsä jälkeen Micah alkoi sairastella.
Hän vietti useita ajanjaksoja sairaalassa keuhkokuumeen takia.
Minä lähdin merelle, jossa ei ollut radio- eikä kännykkäyhteyttä.
Olin 60-70 mailia rannasta 6-10 päivää kerrallaan.
Poikani sairastui keuhkokuumeeseen.
Hän sai kouristuskohtauksia ja joutui sairaalaan.
Hän oli kuoleman rajoilla. Vaimoni hoiti häntä.
Minuun ei saanut yhteyttä merellä. En halunnut puhua kenenkään kanssa.
Tulin kotiin 7-10 päivää myöhemmin.
Poikani oli päässyt sairaalasta ja kuoleman rajoilla.
Vaimoni sai selvitä kaikesta itsekseen.
Hän kasvoi kodissa, jossa oli paljon sairautta.
Isä sairastui sydäntautiin, ja kuoli, kun vaimoni oli 20.
Äiti sairastui munuaistautiin, ja kuoli, kun vaimoni oli 25-vuotias.
Hän kasvoi sairaaloissa ja ensiapuasemilla.
Keskellä sairautta ja kuolemaa.
Nyt hänen oma poikansa on jatkuvassa kriisissä terveytensä kanssa.
Vaimoni on luhistumassa.
Hän tavoittelee Jumalaa, muttei saa helpotusta
että Jumala parantaisi hänen poikansa.
Ei hän parantanut edelliselläkään kerralla.
Perheenjäseniä kuoli vaimoni ympäriltä, kun hän oli lapsi.
Hänessä on syvä, kätketty Jumalan vastainen linnake
joka vain paheni vuosien varrella.
Siinä vaiheessa, kun poikamme on lähes 3-vuotias
tapahtuu eräs kauheimmista asioista vaimoni elämässä.
Hän menee lääkäriin, joka ilmoittaa, että hän on raskaana.
Se ei tosiaankaan olut hyvä uutinen.
Vaimoni oli henkisesti romahduksen partaalla.
Hän on elänyt yksin yhden lapsen kanssa täynnä sairauden pelkoa.
Hän on naimissa miehen kanssa, joka ei kykene välittämään.
Ei kykyä myötäelää ja vakuuttaa hänelle, että häntä rakastetaan.
Kun poikani oli vuoden vanha, tulin uskoon.
Aloin olla kotona hiukan enemmän.
Mutta kun hän sairastui ja alkoi kouristaa...
Minulla ei ollut lainkaan kykyä myötäelää tai tuntea sääliä.
Astuin takavasempaan, koska miehet eivät halua
olla tekemisissä sellaisen kanssa mitä eivät pysty korjaamaan.
Tunnemme avuttomuutta.
Me vain sulkeudumme, enkä kyennyt muuttamaan sitä.
Jätin kaiken vaimolleni.
Kun hän kuuli olevansa raskaana, hän alkoi itkeä
ja itki kolme viikkoa yhtä soittoa.
On tieteellisesti todistettu, että hedelmöityksen hetkestä alkaen
kun siittiö kohtaa munasolun, siitä syntyy elävä olento.
Olento, jolla on ihmishenki.
Siitä hetkestä lapsen henki on yhteydessä äidin henkeen.
On tieteellisesti todettu, että kohdussa oleva lapsi tuntee
äitinsä tunteet, ilon ja surun. Ne välittyvät lapseen.
Mikä oli Saran, tyttäremme, ensimmäinen yhteys elämään?
- En voi olla raskaana!
En selviä edes yhdestä lapsesta. Olen romahduksen partaalla.
Tulin kotiin mereltä ja hän itki. - Mikä hätänä?
Luulin hänen itkevän ilosta, koska hän oli raskaana.
- Hurraa! Hienoa! Tuskin maltan odottaa...
Hän sanoi "Ei, ei!! Et auta minua tämän yhden kanssa.
En selviä toisesta. En kestä enää sairaaloita..."
Hän vain itki ja itki.
Yhdeksän kuukautta hän pelkäsi päivää, jolloin tämä lapsi syntyisi.
Miltä sinusta olisi tuntunut, jos sinä olisit ollut se lapsi?
Lapsi, jota haluttiin, mutta ei tässä vaiheessa.
Ei ennen kuin vaimoni kykenisi henkisesti ja tunnetasolla
selviämään kaikesta, minkä hän kävi läpi yhden lapsen kanssa.
Usein kysytään, mitä vanhimmalle pojalleni, Micahalle tapahtui.
Pahimmat kouristukset hänellä oli neljän vanhana.
Olimme silloin raamattukoulussa.
Hän lakkasi hengittämästä ja muuttui siniseksi.
Syöksyimme sairaalaan.
Raamattukoululaiset rukoilivat silloin iltamyöhään.
Muutaman minuutin kuluttua autossa Micah alkoi hengittää.
Sairaalassa hän oli jo ihan kunnossa.
Hän parani täydellisesti.
Sen jälkeen kohtauksia ei enää ollut.
Siihen saakka niitä oli ollut pari kuukaudessa.
Sara syntyi, eikä meillä sen koommin moisia episodeja
sairauksien kanssa ole ollut.
Muistan, kun hän syntyi. Olin merellä lähellä mannerta.
Rannikkovartijat saivat minuun yhteyden.
Tulin paikalle, kun synnytys oli kestänyt 23 tuntia.
Lääkäri tuli synnytyshuoneesta.
En ole niitä miehiä, jotka saa synnytyssaliin.
Jos minä sinne menen, tarvitsen sängyn alleni.
Kestän kyllä veren näkemisen kalastuspuuhissa.
Mutta kun näen verta toisessa ihmisessä, pökerryn.
Lääkäri tuli ja sanoi, ettei tiedä, mikä on
mutta tämä lapsi ei ikään kuin halua syntyä.
Olisitko sinä halunnut?
Jos sinua ei olisi kutsuttu elämään?
Jos äitisi ei toivottaisi sinua tervetulleeksi?
Vaimolleni tehtiin hätäsektio.
Hän meni shokkiin ja lääkärit miltei menettivät hänet.
Sara syntyi tästä kaikesta huolimatta.
Samassa silmänräpäyksessä vaimoni joutui synnytyksen jälkeiseen
itsetuhoiseen masennukseen, jota ei tunnettu vielä vuonna 1981.
Useimmat lääkärit eivät uskoneet koko juttuun.
Vuoden kuluttua vaimoni ei usko selviävänsä uuteen päivään.
Hänen elimistönsä kemia on sekaisin synnytyksen
jälkeisen masennuksen takia.
Hän ei pysty imettämään Saraa, vaikka Sara oli täydellinen lapsi.
Hän halusi vaipanvaihdon ja maitopullon ja sitten hän
kiemurteli pois sylistä lattialle.
Hän viihdytti itse itseään.
Hän oli ihana eikä koskaan vaatinut meiltä huomiota.
Sitten hän oppi kävelemään.
Hän kasvoi päiväkodissa, koska vaimoni selvisi
hädin tuskin yhden lapsen kanssa.
Sanopa, rakastiko vaimoni Saraa? Rakasti.
Vaimoni olisi antanut vaikka henkensä tuon pienen tytön vuoksi.
Hän oli kaikkea, mitä vaimoni oli koskaan unelmoinut tai toivonut.
Mutta oman haavoittuneisuutensa vuoksi vaimoni ei kyennyt
vastaamaan Saran tarpeisiin. Mitä viimeksi puhuttiin tarpeista?
Jos tarve jää vaille täyttymystä ihminen sairastuu.
Mutta tarpeen täyttyessä ihminen paranee.
Kun ihminen paranee, hänessä alkaa tapahtua kasvua ja kypsymistä.
Mutta elämän ensimmäiset kaksi vuotta ja 9 kuukautta kohdussa
suurin tarve siinä vaiheessa on paikka äidin rinnalla.
Ei vain syöttöpaikkana.
Vaan paikka, jossa saa hoivaa ja lohdutuksen.
Paikka, jossa koetaan lämpöä, kiintymystä, hellyyttä
empatiaa ja rakkautta, joka vuotaa äidistä.
Paikka, johon mennä, kun itkettää ja tarvitsee lohdutuksen.
Kun sinä pelkäät, tunnet olosi yksinäiseksi tai olet nälissäsi.
Tai kun veljesi kiusaa sinua. Koska veli ei pidä siitä.
Siihen aikaan Micah vaati kaiken huomion.
Hän oli mustasukkainen uudesta siskosta.
Hän olisi tehnyt vauvasta selvää jälkeä.
Tuossa vaiheessa lapsi tarvitsee äidin, joka rientää juosten itkevän
pelokkaan lapsen luo ja tunnistaa hetkessä hänen tarpeensa.
Ja ottaa lapsen rintaansa vasten.
Lapsi oppii luottamaan ollessaan äidin rintaa vasten.
Mihin lapsi oppii luottamaan? Että hänen tarpeensa täytetään.
Useimmilla meistä ei ole uskoa, että tarpeen ilmaantuessa elämäämme -
Taivaan Isä antaa elämänsä vastatakseen tarpeeseemme.
Monelta se on jäänyt kokematta ensimmäisinä elinvuosina.
Sarasta tuli päiväkotien kauhu, kun hän oppi konttaamaan
ja kävelemään.
Hän oli pienenä kiltti, koska hän eli riippumattomana.
Hän ei piitannut muista, hänellä oli luja tahto
eikä hän tarvinnut ketään.
Meistä se oli upeaa, koska perheemme eli siihen aikaan kriisissä.
Mutta varsin pian tajusimme, että Saralta puuttui kokonaan
kyky liittyä toiseen ihmiseen.
Hänellä ei ollut kykyä ottaa vastaan rakkautta.
Hän ei pystynyt luottamaan toisiin ihmisiin.
Siinä vaiheessa olimme hypersuorituskeskeisessä
pastorin tehtävässä.
Sara oli hoidossa joka päivä.
Hänet lähetettiin kotiin käsivarsi täynnä rumia naamoja.
Jos lapsi oli kiltti, hän sai hymyileviä naamoja.
Meidän tyttö tuli kotiin 5-6:n irvinaaman kanssa.
Lievää suorituskeskeisyyttä kristillisessä päiväkodissa.
Opettaja yritti pitää kuria. Sara vietti puolet päivästä nurkassa.
Ei hän siellä kauaa istunut, vaan veti housut kinttuihinsa
ja pyllisti koko luokalle. Pastorin lapsi!
Pee Koo. Pastorin kakru.
6-vuotiaana Sara oli koko kulmakunnan tyranni.
Hän sai kaikki kauhun valtaan, koska hän voitti kenet tahansa
potkimisessa, puremisessa ja tappelussa.
Jos hänelle pisti mekon päälle, hän repi sen pois.
Hän leikkasi saksilla hiuksensa pois.
Hän halusi olla ilkeä. Hän eli farkuissa ja T-paidassa.
Jos häntä yritti pitää sylissä, hän ei antanut tehdä sitä.
Jumala loi hänet rakkauden lahjaksi tälle perheelle.
Mutta tämä perhe ja erityisesti äiti oli siinä vaiheessa niin hajalla
omassa elämässään.
Halusiko hän sitä?
Torjuiko hän Saran tarkoituksellisesti?
Kielsikö hän tarkoituksella häneltä paikan rintaansa vasten?
Ei.
Kun opimme näitä periaatteita vuosia sitten, teimme kaiken
voitavamme tuodaksemme eheyden tyttärellemme.
Äiti teki kaiken voitavansa korjatakseen tilanteen.
Mutta tyttärellä oli aina viha äitiään kohtaan.
Juuri kun luulet asioiden alkavan sujua vähän paremmin
tämä kätketty viha purkautuu, ja suuntautuu aina äitiä kohtaan.
Me opimme luottamaan elämään äitimme rinnalla.
Kannamme usein kätkettyä vihaa emmekä tiedä, mihin se kohdistuu.
Jumala on luonut sinut rakkautta varten.
Koko elämäsi ja identiteettisi rakentuu äitisi rinnalla.
Kuulin erään Hengellä täyttyneen psykiatrin opettavan vuosia sitten.
Hän sanoi, että 90-luvulla selvisi, että masennuksen juuret
syntyvät ihmiseen kahden ensimmäisen elinvuoden aikana.
Se on sidoksissa siihen, kuinka paljon ihminen saa hoivaa
ja rakkautta äitinsä rinnalla.
Masennus on usein tukahdutettua vihaa
joka nousee pintaan myöhemmin elämässä.
Saran ollessa 9-vuotias tajusimme, että syy löytyy Saran sikiöajasta.
Syy löytyy Saran ensimmäisestä ikävuodesta.
Trisha oli silloin itse niin rikki ja haavoittunut tunnemaailmassaan
ettei kyennyt imettämään ja hoivaamaan Saraa.
Istuimme tyttäremme kanssa. Muistan sen hyvin.
Miten tärkeä päivä hänen elämässään.
Isänpäivä, kesäkuun 14. 1991.
Pyysin Trishaa kertomaan, mitä oli tapahtunut.
Tytär istui kuin jotkut istuvat kirkossa.
- Uskallapas siunata minua.
Hän oli vihainen, koska pistimme hänet istumaan siinä.
Äiti alkoi kertoa hänelle, millaista elämämme oli vuosina 1979-80.
Mitä tapahtui Saran ollessa 9 kuukautta kohdussa.
Kun äiti alkaa kertoa, Saran sisin purkautuu huutaen ja kirkuen.
Se kuulosti lähes demoniselta, mutta Pyhä Henki sanoi minulle
että se oli Room. 8:22 ja 23. Koko luomakunta vaikeroi...
Koko luomakunta kokee kirjaimellisesti synnytystuskia.
Se kaipaa Jumalan lapseutta.
Sara ei koskaan tuntenut, että hänellä on paikka äitinsä sydämellä.
No minähän taas olin autoritäärinen isä
eikä hänellä ollut paikkaa minunkaan sydämelläni.
Hänellä ei ollut turvapaikkaa. Hän oli syntynyt orpona.
Hän asui kodissa, jossa oli isä ja äiti, muttei hyvä olla.
Hän istui tuolissaan hymyilemättä.
Aina murjottaen ja vihaisena.
9-vuotiaana hän poistui tuolista...
Viimeiset viisi kuukautta hän oli poukkoillut seinille.
Hän oli aina vilkas.
Mutta sinä päivänä hänet kutsuttiin elämään ja
toivotettiin tervetulleeksi.
Hänen persoonallisuutensa alkoi muuttua.
Naisellisuus hänessä alkoi herätä.
Tämä on ollut 11 vuoden eheytymistaival.
Eikä se vielä ole valmis.
11 vuotta, joiden aikana Jumala on kokonaan muuttanut hänet.
Monet ihmiset ovat toistaitoisia rakkauden alueella.
He ovat eläneet ensimmäiset kaksi vuottaan kodissa
jossa heitä toki rakastettiin.
Äiti olisi antanut elämänsä lastensa hyväksi.
Mutta äiti on ollut omassa tunnekriisissään.
Hän on saattanut olla oman avioliittokriisinsä vallassa
tai väsyksissä muiden lastensa kanssa.
Hän ei kyennyt vastaamaan lapsensa rakkauden tarpeeseen.
Kreikaksi se on stergo. Perherakkaus.
Siinä on kysymys hoivaamisesta ja hellyydestä ja empatiasta.
Se ei ole välttämättä vain ihmisten välistä rakkautta.
Se toimii myös eläinkunnassa.
Myös siellä ensisijainen hoivaaja on emo.
Meidän ensisijainen hoivaajamme ensimmäisten
kahden elinvuoden aikana on äiti.
Stergo-rakkautta saamme pääasiassa kolmea kautta.
Rakkaudellisen kosketuksen kautta.
Rakkaudellisen katsekontaktin välityksellä.
Hellien ja lempeiden äänensävyjen kautta.
Syvin tarpeemme ensimmäisten 9 kuukauden ja kahden vuoden
aikana on olla äitimme siunaama ja tervetulleeksi toivottama.
Olla toivottuja ja saada hellimistä äidiltä.
Tarvitsemme äitimme rinnalla sen paikan, jossa kuulemme
helliä sanoja ja saamme rakkaudellista kosketusta.
Näemme äidin silmät ja katseen.
Mitä tapahtuu, kun lapsi makaa sängyssään ja itkee?
Hän sanoo: "Äiti, minulla on tarve."
Äiti tulee ja nostaa lapsen syliin. Rakkaudellinen kosketus.
Hän alkaa puhua vauvakieltä.... Mitä sinä kaipaat...
Helliä, hoivaavia, rakastavia äänensävyjä
jotka viestivät hyväksyntää.
Hän katsoo rakastavasti vauvaa silmiin.
Ja sitten alkaa vastata vauvan elämän syvimpään tarpeeseen.
Vaihtaa vaipan. Yksi vauvan elämän syvimpiä tarpeita!
Ja sitten äiti ottaa vauvan rintaansa vasten.
Vaikka vauva saisi maitonsa pullosta, silti hän olisi
äidin rinnalla, eikä lattialla tyynyä vasten kuten Sara.
Mutta vaimoni oli liian haavoittunut ja uupunut poikamme sairastamisesta.
Kiintymys kertoo siitä, että pidän sinusta.
Se kertoo: "Pidän sinua arvokkaana."
Se sanoo: "Sinä kuulut tänne." Tämä on sinulle turvapaikka.
"Haluan, että olet täällä."
Se on sitä, että kun palvelen muita, pyrin laskemaan alas
kaikki muurit elämästäni.
Haluan kosketuksellani auttaa muita miehiä saamaan
vastauksen elämänsä syvimpiin rakkauden tarpeisiin.
Eräs mies kertoi II Maailman- sotaa ja natsien keskitysleirejä
koskevasta tutkimuksesta.
Eräs lääkäri keskitysleirillä oli tutkinut kiintymyksen
merkitystä vauvoille.
Hän otti 50 vastasyntynyttä vauvaa pois äideiltään.
Heidät vietiin hyvin kliiniseen ja steriiliin ympäristöön.
Hoitajien tuli vastata vauvojen jokaiseen tarpeeseen,
vaihtaa vaipat ja syöttää heidät.
Mutta he eivät saaneet pitää vauvoja sylissä.
Eivätkä he saaneet puhua vauvoille millään tavalla.
He vain vastasivat fyysisiin perustarpeisiin.
Puolessa vuodessa kaikki 50 vauvaa olivat kuolleet.
Koska Jumala loi meidät rakkautta varten.
Emme voi elää ilman sitä.
Valituissa Paloissa on kirjoitettu juttuja kansainvälisistä yliopistollisista
tutkimuksista, jotka koskevat kosketuksen voimaa.
Tutkimuksissa on todettu, että jos ihminen ei saa 12 tervettä
rakastavaa kosketusta päivässä, hänellä on 4 - 10-kertainen riski
sairastua syöpään, reumaan ja sydäntautiin.
Siis, jos ihminen ei saa 12 tervettä kosketusta päivässä.
Tämä on tieteellisesti todistettu.
Tarvitset stergo-rakkautta. Sinun on pakko saada sitä!
Jos et saa sitä... Muista, että se on perustarve.
Muistatko, mikä tarve on?
Sairastut ellei tarvettasi täytetä.
Tieteellisesti todistettu!
Jos sinua ei kosketa 13 kertaa päivässä
ihosi alkaa kuihtua ja kuolla.
Vaimoni sanoo minulle jatkuvasti: "Et ole kosketellut minua tarpeeksi."
Mitä vanhainkodeissa tehdään? Sinne tuodaan lemmikkejä.
Vanhainkodeissa on koiria, koska kyse ei ole vain ihmisen
kosketuksesta, vaan kiintymystä voivat osoittaa myös lemmikit.
Eläimet luovat vanhuksille terveemmän ympäristön.
Tarvitset rakkautta, koska sinut on luotu sitä varten.
Tarvitset katsekontakteja.
Luuk. 11:34 sanoo, että silmät ovat sielun peili.
Kun tulet vauvan luokse, mitä vauva tekee?
Ensimmäiseksi hän tarkkailee sinua.
Ennen kuin itse sain kosketuksen rakkauteen,
pysyttelin kaukana vauvoista.
Kun lähestyin vauvaa ja sanoin, että se on söpö, se alkoi huutaa.
Rakkaus ei ollut luontevaa minulle ja vauvat hoksaavat sen.
He kommunikoivat hengestä henkeen.
Kun toinen ihminen tulee vauvan luokse, vauva ojentaa kätensä.
He näkevät rakkauden ja sen, että se on luonnollista ihmiselle.
Silloin vauva antaa ottaa itsensä syliin.
Vauvat kommunikoivat silmillä.
Entä jos äiti onkin stressaantunut tai niin kädet täynnä toista lasta
jota äiti yrittää pitää hengissä?
Sitten Sara itkee, ja äiti tulee toki paikalle, mutta on niin ahdistunut
ja stressaantunut, että vain yrittää hiljentää vauvan.
Hänen täytyy palata toisen lapsen luo varmistamaan
että hän pysyy hengissä.
Tuolle lapselle ei välity stergo-rakkautta.
Tämä haavoittaa ja rikkoo lasta.
Vuonna 1998 New York Times -lehdessä julkaistiin tutkimus.
Eräs lääkäri ihmetteli, mitä mahtoi tapahtua orvoille
jotka adoptoitiin Romaniasta kun rautaesirippu tuli alas.
Hän päätti selvittää asian ja tehdä siitä tutkimuksen.
Vuonna 1989 rautaesirippu tuli alas.
Näimme täälläkin sikäläisten orpokotien kauhean tilan.
Näimme nälkiintyneet vauvat.
Sulasta rakkaudesta amerikkalaiset lensivät Romaniaan
maksoivat tuhansia dollareita ja adoptoivat lapset.
Tuhansia vauvoja tuotiin kotiin.
Vauvoja, jotka olivat syntymästään hylättyjä.
Kun tätä tutkimusta tehtiin viisi vuotta myöhemmin
todettiin hälyttävä asia.
Monet lapset olivat sokeita ilman lääketieteellistä syytä.
Osa oli kuuroja, osa mykkiä.
Tutkimuksessa sanottiin, että näiden lasten aivoissa
heidän elämänsä ensimmäisinä kuukausina tietyt kemikaalit
eivät alkaneet toimia.
Nuo kemikaalit ovat yhteydessä kosketukseen ja hoivaan.
Ilman rakkautta kemikaalit jäävät kehittymättä aivoissa.
Tutkimuksessa arveltiin, näiden lasten olevan loppuelämänsä
kuuroja, mykkiä ja sokeita, vaikka heidän elimensä toimivat täysin.
Yhteys kuulo-, puhe- ja näkö- elinten ja aivojen välillä puuttui.
Vain stergo-rakkauden puuttumisen vuoksi.
Kuitenkin me miehet... me miehet...me machomiehet...
Eihän me sitä tarvita.
Kun luin tämän tutkimuksen, aloin kulkea ympäri kotia
ja vaatia "koskekaa minua, koskekaa minua!"
En halua syöpää, en halua sydäntautia enkä reumaa.
4 kertaa, 7 kertaa, 10 kertaa todennäköisempi terveys!
Jos vain rakastat kiintymystä.
Jos et siitä pidä, ennemmin tai myöhemmin tarvitset lääkkeitä
voidaksesi hoitaa ruumiiseesi tunkeutuvia sairauksia.
Koska Jumala on luonut meidät rakkautta varten.
Kiintymystä ja läheisyyttä varten.
Mielenkiintoinen juttu...
Stergo-rakkaus on perusta eros-rakkaudelle.
Eros on fyysistä viehättymistä.
Eros on sana seksuaaliselle ja fyysiselle viehätykselle.
Jos lapsi ei saa varhaisina elinvuosinaan suuria määriä
stergo-rakkautta ja hellyyttä, jokin alkaa mennä pieleen.
I Piet. 4:8 sanoo "rakkaus peittää, rakkaus peittää..."
Mikä on sen vastakohta?
Rakkauden puute paljastaa.
Se jättää jälkeensä häpeäntunteen.
Likaisuuden tunteen.
Mitä tapahtuu lapsille, jotka ovat jääneet vaille stergo-rakkautta?
Mitä tapahtuu heidän teinivuosinaan?
Promiskuiteetti. Varhaiset seksikokemukset.
He alkavat etsiä rakkautta kaikista vääristä paikoista.
Monien kohdalla stergo- rakkaus nyrjähtää sijoiltaan
teinivuosien aikana.
Heitä ajaa epäterve seksuaalinen vietti ja tarve, pakko ja fantasiat.
Olen viettänyt viimeiset 15 vuotta auttaen särkyneitä ihmisiä.
Vuonna 1998 Promise Keepers tutki johtajia ja totesi, että 62% on
jollain tasolla yhteydessä pornografiaan.
40% kristityistä johtajista lankeaa aviorikokseen.
Neljä kymmenestä.
Seksuaalinen moraalittomuus rehottaa seurakunnan sisällä
yhtä lailla kuin sen ulkopuolellakin.
Koska emme ole käsitelleet ydinkysymystä.
Kaiken elämän ydin Jumalan valtakunnassa on
ottaa vastaan rakkautta ja antaa sitä eteenpäin.
Olemme jahdanneet lahjoja ja kaikkea muuta.
Mutta emme sitä perusasiaa:
Rakkauden vastaanottamista ja sen antamista eteenpäin.
Lahjojen ja kaiken muunkin Jumalan valtakunnassa
tulisi virrata tuosta rakkauden perustuksesta.
Näemme joidenkin suurimpien Jumalan miesten lankeavan
moraalittomuuteen.
Aivan viime viikkoina tätä on tapahtunut joillekin suurille
Jumalan miehille täällä Pohjois-Amerikassa.
Kuulemme siitä Shiloh Placessa varhain, koska palvelemme
Jumalan palvelijoita.
Jotkut näistä lankeemuksista tulevat lähiviikkoina julkisuuteen.
Olemme auttaneet monia, joilla on seksuaaliriippuvuutta.
Nämä miehet ja naiset rakastavat Jumalaa koko elämällään.
Jumala on käyttänyt heitä suuresti eri kansakunnissa.
Kuitenkin he päätyvät palveltaviksemme särkyneinä
avioliitot hajalla, eläen suhteissa ja riippuvaisina pornosta.
Yksi ensimmäisiä kysymyksiäni heille on:
"Oliko sinulla syvä, sitoutunut suhde äitiisi?"
Yhä uudestaan ja uudestaan kuulen vastauksena "ei".
Imettikö äitisi sinua? - Ei aavistustakaan.
- Onko sinulla muistikuvia siitä, että istut äitisi sylissä
saamassa lohtua?
- Muistatko, että kun pelkäsit yöllä, äiti tuli luoksesi?
Että hän makasi vieressäsi ja vain piti sinua sylissään?
- Oliko hän sinulle turvapaikka? -Oliko hän lohdutuksen paikka?
Valtaosin, kun tapaan miehen, jolla on seksuaaliriippuvuus
tapaan miehen, jolla ei ollut turvapaikkaa äitinsä rinnalla.
Nämä kulkevat käsikädessä.
Jos terve stergo-rakkauden perusta puuttuu, eros-rakkaus
ottaa vallan.
Lapsuudessaan ja teini-iässä miehet jäävät riippuvaisiksi
masturbaatiosta ja pornografiasta.
Siinä pieni poika etsii hoivaa ja turvapaikkaa ja lohtua.
Muistatko... tarve vailla tyydytystä tekee ihmisestä
sairaan kaikissa ihmissuhteissa.
Se johtaa ihmisen etsimään rakkautta vääristä paikoista.
Olen auttanut naisia, hurskaita naisia, joiden sydän on palanut
Jumalalle ja he löytävät itsensä suhteista.
Uudelleen ja uudelleen...
-Etsin jotakuta, joka pitäisi minua sylissään.
- Mieheni on täystyöllistetty ja minä tarvitsin jonkun,
joka pitäisi minua sylissään.
Pyrkimys täyttää vastausta vaille jäänyt kipeä tarve.
Eros on siitä seuraus.
Katsotaan Roomalaiskirjettä. Haluan, että tajuat tämän.
Room. 1. Ihmiset kysyvät, missä ‘stergo' on Raamatussa.
En tiedä, missä se on. En ole vielä sitä löytänyt.
- No miksi sitten opetat siitä?
Koska on kaksi paikkaa, joissa sanotaan kreikaksi ‘astorgos'.
On muitakin, mutta viittaan nyt näihin kahteen paikkaan.
Siellä on listattu, mitä on perherakkauden puute.
Roomalaiskirje 1:25, He vaihtavat Jumalan totuuden valheeseen.
Tässä on ihmisiä, jotka kerran tunsivat Jumalan.
Jakeessa 26 he vaihtavat luonnollisen yhteyden ja halun
luonnonvastaiseen.
Jakeessa 27 he ovat kiimoissaan syttyneet toisiinsa ja jopa naiset
tekevät samoin.
Jakeessa 28 heille ei kelvannut pitää kiinni Jumalan tuntemisesta.
...he ovat siis tunteneet Jumalan ja Hänen periaatteensa.
He vaelsivat Jumalan yhteydessä.
Nyt he ovat täynnä vääryyttä, pahuutta, ahneutta, häijyyttä
kateutta, murhaa, riitaa, petosta, pahanilkisyyttä.
He ovat korvaan kuiskuttelijoita, panettelijoita, Jumalaa vihaavia.
Väkivaltaisia, ylpeitä, pahan keksijöitä, kerskailijoita.
Vanhemmilleen tottelemattomia, vailla ymmärrystä, luotettavuutta
ja rakkautta. Heiltä puuttuu stergo-rakkaus.
Heiltä on puuttunut perherakkaus.
Kun stergo-rakkauden perustus puuttuu
ja sen tilalla on astorgos, rakkaudettomuus...
Rakkauden korvaavat seksihimo, halut, fantasiat ja tarpeet.
He kuitenkin tunsivat aikanaan Jumalan.
Katsotaan 2 kirje Timoteukselle ja toista kohtaa, jossa käytetään
sanaa ‘astorgos'.
Tunnette tämän kohdan erinomaisesti. Se koskee lopunaikoja.
2 kirje Timoteukselle 3:1
Viimeisinä päivinä on tuleva vaikeita aikoja.
Silloin ihmiset ovat itserakkaita ja rahanahneita.
Mielenkiintoinen piirre stergo- rakkaudessa on, että kun
saamme sitä läpi elämämme, olemme empaattisia toisille.
Rakkaustankkimme on täynnä. Nyt vaellat rakkaudessa.
Rakkauden määritelmä Ed Colen mukaan:
vastata toiseen tarpeisiin omien tarpeidensa kustannuksella.
Jos rakkauden perustus puuttuu, alan vaeltaa himossa.
Etsin täyttymystä omalle tarpeelleni toisen kustannuksella.
Tarpeelleni saada stergo-rakkautta.
Jakeessa 2 sanotaan, että he rakastavat itseään.
He elävät saadakseen oman tarpeensa tyydytetyksi.
Rahan rakastajia, kerskailijoita, ylpeitä, herjaajia, kiittämättömiä...
Siinä se sana taas on. Astorgos, stergo-rakkauden puuttuminen.
Hillittömiä, rakastivat hekumaa enemmän kuin Jumalaa.
Ja jakeessa 5 heissä on jumalisuuden ulkokuori.
He kuuluivat seurakuntaan.
Nämä ovat Jumalan yhteydessä vaeltavia ihmisiä.
Mutta he kieltävät Jumalan voiman
muuttaa heidän elämänsä.
Jumalan voima syvässä Isän sylin kokemisessa
muuttaa ihmisen elämän nopeammin kuin mikään muu.
Kun alat kokea Isän Jumalan ehdotonta rakkautta
se muuttaa sinut nopeammin kuin mikään muu maailmassa.
Se muuttaa elämäsi.
Ne, jotka kieltävät stergo- rakkauden tarpeensa
jotka eivät sitä kokeneet lapsuudessaan...
Katso noita muita sanoja ja ominaisuuksia
jotka niiden elämään liittyvät.
On vuosia pyörinyt ohjelma, jonka John ja Carol ovat nähneet.
Siinä puhutaan Afrikasta 1950-60-luvuilla.
Siellä oli riistaeläinalue ja valtava määrä elefantteja.
Sitten kuivuus iski tuolle alueelle.
Elefantit alkoivat kuolla ravinnon ja veden puutteeseen.
Ihmiset miettivät, mitä he voisivat tehdä ja totesivat,
että ainoa asia on osoittaa armoa elefanteille ja tappaa ne.
Heillä ei ollut isoja kuorma-autoja mutta heillä oli avolavapakuja.
He suunnittelevat vauva- elefanttien siirtämistä niillä
toiseen osaan maata, jossa on vettä ja ruokaa.
He ampuivat kaikki aikuiset elefantit ja siirsivät vauvat
kolmelle muulle riista-alueelle.
He kutsuivat niitä kesken- kasvuiseksi hyödyksi.
Ne eivät saaneet vanhemman rakkautta.
Kun norsuja näkee telkkarissa, missä se pikkunorsu aina on?
Suoraan äitinsä alla. Jatkuvassa kosketuksessa emoon.
Jatkuvassa stergo- rakkauden virrassa.
Kun vauva juuttuu mutaan, mitä tapahtuu?
Koko lauma tulee ja vetää sen ylös mudasta.
Siinä on todellinen perhe- rakkaudellinen ympäristö.
Nyt sitten on kolme laumaa keskenkasvuisia vauvaelefantteja
jotka ovat kaikki vailla vanhemman rakkautta.
Pian kaikissa kolmessa laumassa havaittiin
poikkeavaa käytöstä.
Norsut tulivat väkivaltaisiksi. ja alkoivat hyökkäillä kyliin.
He miettivät, mikä ihme näitä elefantteja oikein vaivaa.
He ottivat kiinni joukon isoimman norsun ja alkoivat tutkia sitä
löytääkseen syyn tähän väkivaltaiseen käytökseen.
Heille selvisi, että testosteroni- taso on yli kaikkien taulukoiden.
Se oli korkeampi kuin aikuisilla elefanteilla.
He totesivat, että nämä vauva- elefantit ovat seksuaalisesti
aktiivisia aiemmin kuin se tieteellisesti on mahdollista.
Sen ikäiset elefantit eivät harrasta seksiä.
Mutta nämä elefantit olivat seksuaalisesti aktiivisia,
väkivaltaisia ja täynnä raivoa.
Syyksi todettiin vanhemman rakkauden puute.
Ne korvasivat vanhemman rakkauden seksuaalisuudella.
Jopa niiden elimistön kemikaalit alkoivat korvata
emon rakastavan kosketuksen puutteen.
Testosteronin eritys teki niistä aikuisen kaltaisia liian varhain.
Kuulostaako tutulta?
Kunkin lauman johtajauros- norsu jouduttiin tappamaan.
Tilalle tuotiin muista maista aikuisia elefantteja.
Nämä ottivat vauvanorsut huomaansa.
Niiden testosteronitasot laskivat normaaleiksi.
Niiden vihaisuus ja väkivaltaisuus loppuivat.
Myös seksuaalinen aktiivisuus loppui ja norsut tulivat normaaleiksi.
Miksi seksiriippuvuutta on niin paljon Kristuksen ruumiissa?
Tai miksi se on niin runsasta maailmassa?
Ei voi katsella TV:tä, lukea sanomalehtiä -
eikä kuunnella radiota.
Koko yhteiskunta on seksin valtaama.
Ei seksissä mitään vikaa ole avioliitossa.
Ellei mies tai vaimo yritä saada täyttymystä stergo-rakkauden
puutteelleen seksin kautta.
Siitä seuraa manipuloiva suhde jopa avioliitossa.
Silloin mies puristaa vaimonsa loppuun avioliiton
ensimmäisinä parina vuotena.
Hän yrittää saada täyttymystä eheytymättömälle tarpeelleen.
Tässä ei ole edes tämän kirouksen loppu.
Heijastetaan seinälle taulukko.
Tässä on kehä, joka alkaa ja paisuu edetessään.
Kehä alkaa storge-rakkauden puutteesta.
Kyse ei ole siitä, etteikö sinua olisi rakastettu nuoruudessasi.
Vaan siitä, ettet saanut oikeanlaista rakkautta
ehkä siksi, että äitisi oli tunne- elämältään haavoittunut.
Hän joutui ehkä raatamaan perheen talousongelmien vuoksi.
Hän ei ollut kotona sinua varten, eikä hän ollut turvallinen äiti
koska hän oli aivan poikki 10-12 tunnin työpäivän jälkeen.
Sinulla ei ollut turvapaikkaa äitisi rinnalla.
Sinulla oli ehkä suojaton olo ja häpeän tunteita.
Et saanut suojaa rakkaudesta.
Kun rakkaus puuttuu, turvapaikka ja suoja puuttuu.
Se saa sinut tuntemaan itsesi hengellisesti orvoksi.
Meillä on kasettisarja, joka auttaa sinua ymmärtämään
tuota käsitettä 'hengellinen orpo'.
Orpouden kokeminen johtaa pelkoihin ja epävarmuuteen.
Lapsuudesta lähtien sinulta on puuttunut turvapaikka.
Kukaan ei lohduta, hoivaa tai suojaa sinua
ja asiat menevät pieleen.
Tämä johtaa vihaan, joka on vain tukahdutettua pelkoa
ja epävarmuutta.
Viha palaa kuin kytevä tuli.
Se voi muuttua passiiviseksi vihaksi tai ulospäin
suuntautuvaksi aggressiivisuudeksi.
Viha kohdistuu vanhempiin, jotka eivät kyenneet sitoutumaan sinuun.
Viha taas johtaa eristäytymiseen ja riippumattomuuteen.
Eristäydymme ihmissuhteistamme.
Me yritimme tavoittaa tytärtämme rakkaudella...
Jumalan parantaessa poikamme ja vaimoni...
ja minut....
...mutta se tapahtui liian myöhään.
Aivan kuin seinä olisi ollut välillämme.
Tyttäremme rakensi suojamuureja.
Tämän tapahtuessa, emme päästä ihmisiä lähelle.
Meistä tulee sää-, urheilu- ja uutisankkureita.
Pystymme puhumaan vain uutisista, säästä ja urheilusta.
Kristittyinä listaan voi lisätä hengellisen palvelutehtävän.
Emme osaa olla aitoja ja avoimia tai kertoa elämästämme.
Emme kykene sitoutumaan ja luomaan ihmissuhteita.
Nyt kun rakkauden tarpeemme on jäänyt vaille tyydytystä...
Muista! Tyydytystä vaille jäänyt tarve sairastuttaa ihmisen.
Se tulee jokaiseen ihmissuhteeseen.
Kipu alkaa siis etsiä mielihyvää.
Epäterveet pyrkimykset ja halut johtavat epäaitoihin kiintymyksiin.
Jäämme kiinni ihmisiin, asioihin, paikkoihin
huumeisiin, alkoholiin, seksiin tai ruokaan.
Olemme koukussa tunnetasolla.
Etsimme rakkautta vääristä paikoista. Sinut luotiin rakkautta varten!
Vain yksi asia tuntuu hyvältä:
rakkauden vastaanottaminen ja sen jakaminen eteenpäin.
Sitä varten Jumala loi sinut.
Menetämme itsekunnioituksen ja omanarvontunnon.
Koemme olevamme erillämme Jumalasta, muista ihmisistä
itsestämme ja elämästä.
Minäkuvamme on vioittunut.
Tämä jättää meihin tyhjyydentunteeseen.
Elämä sattuu meihin liikaa.
Muistamme omat teinivuotemme, kun makasimme yöllä sängyllä
ja vain itkimme ja itkimme.
Tuntui, että sydän räjähtää rinnassamme, koska
meistä tuntui, ettei kukaan rakasta meitä.
Tuntui, ettei meillä ole paikkaa isän tai äidin sydämellä.
Ajattelimme: "Elämä sattuu niin paljon...
Jumala, tule ja ota minut kotiin. En halua jatkaa tällaista elämää."
Nämä ovat kätkettyjä kuolemantoiveita. Ne eivät katoa itsestään.
Ruumiisi kuulee viestin: "Ai, et halua elää."
"No hyvä on!"
Yhtäkkiä lihaksistosi ei toimi kunnolla, koordinaatio katoaa.
Saat allergioita ja astmaa.
Näyttää, että kaikki elämässäsi menee metsään.
Onnettomuuksia alkaa tapahtua. Ne tuntuvat seuraavan sinua.
Epäonnistuminen seuraa toistaan aina kun olet onnistumaisillasi.
Sisimmässäsi on kätkettyä vihaa, jonka kohdetta et edes tajua.
Yleensä sen kohde on äitisi. Se voi myös olla isäsi.
Tai Jumala, koska elämä tuntuu epäreilulta.
Ihmiset, joilla ei ollut tervettä stergo-rakkauden perustusta
kokevat elämän epäreiluna.
He joutuvat taistelemaan kaikesta.
Kun alamme liikaa ajatella: "Jeesus, tule ja hae minut kotiin."
"Elämä on liian hankalaa."
Hukumme nelikymppisinä stressisairauksiin.
Minuun ne iskivät 38-vuotiaana.
Olin alituisesti väsynyt, tuskin kykenin toimimaan.
Immuunijärjestelmäni teki lakon.
Sairaudet hyökkäsivät ruumiiseeni.
En halunnut elää teini-ikäisenä.
Sain selkärankareuman kolmekymppisenä.
Minulle sanottiin, että olen pyörätuolissa 40-vuotiaana.
Voi veljet, tässä tilassa alkaa etsiä apua.
Aloin oppia näitä periaatteita.
Aloin rukoilla, kuten mekin kohta rukoilemme.
Ruumiissani ei ole enää jälkeäkään reumasta.
Atlantan parhaat lääkärit diagnosoivat sen.
Enää he eivät löydä sitä.
Mursin kaikkien kätkettyjen kuolemantoiveiden vallan.
Kävin niiden vuoksi läpi rukouspalvelun ja eheytymisen.
En ole käynyt lääkärissä 11 vuoteen.
Olin koko lapsuuteni taipuvainen onnettomuuksiin.
Ruumiini on täynnä arpia. Luita on murtunut.
Onnettomuudet vaanivat minua.
En ole sairastanut enkä käynyt lääkärissä 11 vuoteen...
Lukuun ottamatta yhtä typerää surffausonnettomuutta.
Ja muutamaa lihasrevähdystä, kun olen yrittänyt käyttäytyä
kuin parikymppinen, kun olen melkein viisikymppinen.
Tyydytystä vaille jäänyt tarve sairastuttaa ihmisen.
Täyttynyt tarve tekee terveeksi.
Tänään ihmisiä paranee yliluonnollisesti.
Sekä tunnemaailmassaan että fyysisessä ruumiissaan.
Miten saamme tämän aikaan?
Ensimmäiseksi....
Meidän tulee tajuta, että nyt kun olemme aikuisia
kukaan ihminen ei voi täysin vastata
rakkauden tarpeeseemme.
Ei kukaan...
Isä ja äiti olivat olemassa sitä varten lapsuutemme
varhaisina vuosina.
Äiti odotusaikana ja kahden ensimmäisen elinvuoden aikana.
Mutta nyt aikuisena...
Jumala lähetti Poikansa Jeesuksen kuolemaan, että
sinä voisit olla vapaa.
Jotta syvin stergo-rakkauden tarpeesi tulisi täytetyksi Hänessä.
Mutta se edellyttää, että lakkaamme syyttämästä
isäämme ja äitiämme.
Näiden opetusten valossa saatat tuntea olevasi toivoton tapaus.
Elämä ei ole ollut reilua.
Elämän kortit on jaettu väärin.
Voit syyttää vanhempiasi kaikesta ja sanoa
että tämä on kaikki äitini syytä. Tai tämä on isäni syytä.
Saatat olla vihainen Jumalalle ja syyttää Häntä kaikesta.
Ei, ei. Sinun tulee tajuta, että se isä ja se äiti, jotka Jumala
antoi sinulle, eivät ole ne, jotka Jumala halusi sinulla olevan.
Toistan.
He eivät ole ne vanhemmat, jotka Jumala halusi sinulla olevan.
Jumalalla oli suunnitelma, että Adam ja Eeva eivät
koskaan lankeaisi syntiin.
Ja että rakkaus ilmaistaisiin täydellisenä sukupolvelta toiselle.
Ja että jokaisena elinpäivänäsi katsoisit silmiin täydellistä
rakkautta isäsi ja äitisi sydämessä.
Mutta esi-isien synti... Adamin ja Eevan lankeemus toi synnin
maailmaan ja se jatkuu sukupolvelta toiselle
Sinun esi-isiesi synnit ovat jättäneet omat vanhempasi
haavoittuneiksi ja rikkinäisiksi.
He eivät etsineet Elian Jumalaa, joka tuo eheyden.
Ehkä he ovat etsineet Jumalaa, mutta oliko se
rakkauden Jumala...
vai lain Jumala?
Monet vanhempamme ovat tunteneet vain lain Jumalan.
He eivät tunteneet rakkauden Jumalaa.
Kuitenkin Jumala on etsinyt sinua rakkaudellaan.
Moni meistä, jotka olemme eläneet haavoittavassa
ympäristössä, pidämme Jumalaa epäreiluna.
Ei! Meidän tulee sallia Hänen vastata sydämemme syvimpään
rakkauden tarpeeseen.
Meidän tulee olla valmiit laskemaan muurimme alas.
Meidän tulee erottautua vääristä rakkauksista.
Jos luulet, että poika- tai tyttöystäväsi pystyy
vastaamaan tarpeeseesi...
Tai että aviomiehesi kykenee siihen...
olet matkalla syvään kipuun.
Kuin kaksi punkkia. Koira vain puuttuu.
Mille luulette 80% avioliitoista rakentuvan?
Imette toisenne kuiviin yrittäessänne saada
stergo-rakkauden tarpeenne tyydytetyksi ihmisen kautta.
Jumala haluaa täyttää tuon tarpeen.
Voit tyydyttää sen toisessa vain, kun Jumala on tyydyttänyt
oman tarpeesi.
Siihen saakka täyttymystä vaille jäänyt tarve tekee sairaaksi.
Kunnes oma stergo- rakkauden tarpeesi
on saanut vastauksen Jumalassa
omat ihmissuhteesi ovat epäterveitä.
Ne rakentuvat manipulaatiolle ja kontrollille.
Kun oma tarpeesi on täyttymättä, yrität luoda olosuhteita, joissa
voit saada täyttymyksesi jonkun ihmisen kautta.
Meidän tulee tajuta, että tarvitsemme Jumalaa täyttämään
tämän syvimmän tarpeeni.
2) Et ollut hoivan puutteen uhri.
Saatamme tulkita tätä opetusta niin, että olemme vain uhreja.
Syy on heidän, ei minun.
Ei, ei, ei. Jeremia 1:5
Ennen kuin valmistin sinut äidin kohdussa
minä tunsin sinut ja pyhitin sinut.
Sana 'pyhittää' tarkoittaa ‘tein sinusta puhtaan ja pyhän'.
Jeremia 31:3: Iankaikkisella rakkaudella minä olen sinua
rakastanut ja vetänyt sinua puoleeni armosta.
Iankaikkinen rakkaus tarkoittaa, ettei koskaan ole ollut
hetkeäkään, jolloin Jumala ei olisi sinua rakastanut.
Hän on vetänyt sinua, Hän on tavoittanut sinua.
Psalmi 27:10: Vaikka minun isäni ja äitini minut hyljätkööt
niin Herra minut korjaa, ottaa vastaan.
Psalmi 139:15-19: Jumala on se, joka sinut kutoi yhteen ja loi sinut.
Jumala valitsi sinut. Kukaan täällä ei ole vahinko.
Hän tunsi sinut. Hän loi sinut. Hän valitsi sinut. Et ole vahinko.
Olet ehkä saanut alkusi avioliiton ulkopuolella.
Et ehkä koskaan tuntenut isääsi.
Mutta et ole vahinko, koska vain Jumala voi luoda elämää.
Tässä huoneessa ei ole yhtään vahinkoa.
Olet hyvässä seurassa, jos olet saanut alkusi
avioliiton ulkopuolella. Niin sai Jeesuskin.
Jumala valitsi sinun syntymäsi.
Hän valitsi hetken, jolloin siittiösolu yhtyi munasoluun.
Hän valitsi luoda sinut omaksi kuvakseen.
Saatat olla kuullut hengessäsi tai kokenut fyysisesti ja ehkä
et koskaan ole saanut levätä äitisi rintaa vasten.
Voi olla, että äitisi tai isäsi on sinut hylännyt.
Mutta välittömästi Jeesus sanoo Joh. 14:18
En minä jätä teitä orvoiksi. Minä tulen teidän tykönne.
Jakeessa 21: Minä ilmoitan...
Sana ‘ilmoittaa' tarkoittaa kreikaksi ‘ilmaista rakkautensa
yhdellä tai useammalla aistilla havaittavaksi'.
Jae 23: "Isäni ja minä tulemmme tykösi asumaan."
Samalla hetkellä, kun koit hylkäämisen, mitä Jumala teki?
Mutta otitko sen vastaan?
Siinäpä kysymys.
Kun joku tulee lohduttamaan sinua, otatko sen vastaan?
Pari vuotta sitten menin golfradalle, jossa isäni oli.
Kun olin 38, johdatin isäni uskoon ja meistä tuli läheiset ystävät.
Siihen mennessä hän oli sanonut vain kerran rakastavansa minua.
Tällä kertaa en ollut nähnyt häntä 4-5 kuukauteen.
Kaikkien kavereidensa nähden hän tuli juosten luokseni ja
kietoi kätensä ympärilleni.
Hän itki ja sanoi "rakastan sinua aivan hirveästi!"
Ja minä olen...
Olet saanut ilmestyksen Jumalan rakkaudesta ja
suhde omaan isääsi on rakastava ja kunnioittava.
Mutta kun joku osoittaa rakkautta, pystytkö ottamaan sen vastaan?
Mitä teimme silloin, kun tulimme hylätyiksi ensimmäistä kertaa?
Sitten toiset yrittävät tulla ja jopa Isä itse...
Kuinka monta kertaa Hän on lähestynyt sinua rakkaudessaan
ja olet päästänyt Hänet vain matkan päähän.
Etkä ole antanut Hänen vuodattaa stergo-rakkauttaan
syvimpien tarpeidesi alueille.
Kun Hän vuodattaisi rakkauttaan, me valitsemme muun lähteen.
Päästämme Hänet vain matkan päähän, koska
pelkäämme hylätyksi tulemista.
3) Jumala haluaa vastata sielusi syvimpään
stergo-rakkauden tarpeeseesi.
Hän haluaa vuodattaa stergo-rakkauttaan
sielusi autioihin paikkoihin.
Monet meistä miettivät, voiko Häneen luottaa.
Jesaja 49:15-16 kysyy, voiko nainen unohtaa kohtunsa lapsen.
Voi. Jopa nämä voivat unohtaa.
Mutta minä en sinua unohda.
Olen kaivertanut sinut kämmeneni hipiään.
Jesaja 66, suurin tuntemani jae Jumalan isä-äiti-sydämestä.
Jae 11...että imisitte ja tulisitte ravituiksi Hänen lohdutuksensa rinnoista.
Kuka täyttää tämän tarpeen elämässäni?
Sillä näin sanoo Herra: Minä ohjaan hänen tykönsä
rauhan niin kuin virran ja kansojen kunnian niin kuin tulvajoen.
Ja te saatte imeä, kainalossa teitä kannetaan
ja polvilla pitäen teitä hyväillään. Stergo-rakkaus!
Niin kuin äiti lohduttaa lastansa, niin minä, Jumala, lohdutan teitä.
Eikä vain näin, vaan Hän lohduttaa Jerusalemissa.
Jerusalem, vertauskuva Kristuksen ruumiista.
Jumala vastaa kaikkein syvimpään hoivan tarpeeseesi.
Hän tulee ja vuodattaa stergo- rakkautta elämääsi.
En pystynyt tajuamaan tätä...
Kerroin todistukseni siitä, mitä minulle tapahtui vuonna -95
ja miten Jumala alkoi eheyttää suhdettani lapsiini.
En siltikään osannut elää läheisyydessä vaimoni kanssa.
Se oli alku, mutta vielä vaikea asia.
Sitten tulin ‘Isä rakastaa sinua' -konferenssiin vuonna 1996.
Meitä oli muutama pastori, jotka ajoimme tuhat kilometriä tänne.
Kamppailin koko elämäni pornoriippuvuuden kanssa
kunnes tulin uskoon ja vapauduin siitä.
Mutta silmäin pyyntö, himo...
Olin naisten ja heidän rintojensa vallassa.
Minua ei koskaan imetetty.
Äiti ei koskaan pitänyt minua sylissään.
En koskaan kuullut sanoja:
"Rakastan sinua".
Veljeni vahvisti tämän minulle jokunen vuosi sitten.
Kysyin, tehtiinkö meillä niin.
Hän nauroi ja sanoi, että ei tehty.
Jouduin varhain lapsuudessani tekemisiin pornon -
moraalittomuuden, kieroutumien ja riippuvuuksien kanssa.
Kaikki tämä seuraa stergo- rakkauden puutetta
jota yritetään korvata eros- rakkaudella ja seksuaalisuudella.
Kuljin läpi koko moraalittoman maailman, kunnes olin 27-v.
Silloin tulin uskoon, enkä sen koommin ole kajonnut pornoon.
Kuitenkin taistelu mielen alueella jatkuu.
Miehet, nyökyttäkää merkiksi, että tiedätte mistä puhun...
jos vaimonne ei ole läsnä.
Muuten pyörittäkää päätänne ikään kuin ette ymmärtäisi.
Saatte nyt vapauden valehdella.
Olin täysin suorituskeskinen ja päättänyt vaeltaa Jumalan
yhteydessä oikein ja työnnän pois jokaisen mielikuvan ja ajatuksen.
Vangitsen jokaisen ajatuksen kuuliaisuuteen...
mutta siinä väsyy. Enkö koskaan saa lepoa?
Yksi pyynnöistäni oli saada vain yksikin päivä lepoa.
Olin siinä Isän rakkaus - konferenssissa.
Odotin, että minut kutsutaan esiin antamaan todistukseni.
He olivat aina toimineet oikein.
Steve Long tuotti minulle pettymyksen.
Jack Winter puhui sinä iltana.
"Saamme hyvät naurut, jos Jack saarnaa."
No, he saivat, mitä pyysivät.
Petyin todella. Luulin, että todistukseni oli hyvä.
Tulin eteen ja kerroin todistukseni.
Kukaan ei tuntenut minua.
Kerroin, kuinka Jumala paljasti rakkautensa
minulle marraskuussa ja miten se muutti suhdettani lapsiini.
Monet teistä itkivät ja parkuivat, koska osaan saada tunteet pintaan.
He pyysivät Jack Winteriä rukoilemaan Jack Frostin puolesta.
Ja taas minulle naurettiin, mikä on nyt ihan okei.
Hiljakkoin joku lähetti minulle lehtileikkeen, jossa sanottiin:
"Myrsky raivosi ja jää ja lumi kasaantuivat tien sivuun.
Mies paleli siinä ja sanoi:
Lu-lu-luulen, että Pakkasukko on Jack Frostin isä'."
Jack Winter sai nivaskan samoja lehtileikkeitä postissa.
Hän on tavallaan adoptoinut minut kuuden vuoden ajan.
Jack rukoili ja sanoi, että hän asettuu nyt isäni asemaan.
Kuten jo kerroin, en kovinkaan herkästi joudu tunteiden valtaan.
Mutta minä poika paruin.
Hän seisoi isäni asemassa... Hän on minua suunnilleen tähän asti.
Hän on nyt 72-vuotias.
Makasin lattialla jossakin näillä main.
Ja Shirley Smith oli täällä.
Hän tuli ja kysyi, onko äitisi koskaan siunannut sinua.
Voi ei.
En tiedä, miten paljon enää pystyn kestämään.
Hän sanoi, että hän haluaa asettua äitini asemaan.
Hän alkoi rukoilla ääneen kaikkia niitä asioita
joita olin aina toivonut äitini sanovan.
En ole koskaan pitänyt kaiken moisista manifestaatioista.
En todellakaan koskaan ole niistä pitänyt.
Sanoin, etten minä ainakaan tee tuommoista.
Siinä tärisin lattialla kuin kala...
ja minä vielä vanha kalamies...
Olin kuin kala, joka on juuri nostettu vedestä.
Sitä jatkui puolitoista tuntia. En pitänyt siitä.
Mutta Shirley jatkoi eteenpäin asia kerrallaan.
Siitä, miten en koskaan saanut äidin rakkautta.
Minua ei imetetty, enkä koskaan saanut olla äitini sylissä.
Itkin ja itkin ja lopulta jouduin konttaamaan ulos.
Palasin majapaikkaani ja tulin takaisin seuraavana aamuna.
Muistatko?
Täyttymätön tarve tekee mitä? -Tekee sairaaksi.
Mutta täytetty tarve... -Parantaa.
Täyttymätön stergo- rakkauden tarve käynnistää
seksuaalisuuden ylikierroksille.
Ihmisellä voi toki olla aivan hurskaita seksuaalisia haluja.
Mutta stergo-rakkauden puute tekee siitä kuin pakkomielteen.
Me miehet tiedämme, mistä on kyse.
Mutta jos se tarve on saanut tyydytyksen, se vapauttaa.
Tyydytetty tarve johtaa kasvuun ja kypsyyteen.
Minun sydämeni syvin tarve maaliskuussa 1996
oli Isän äidinsydämen ilmaisu.
Se pieni lapsi, jolla ei koskaan ollut paikkaa äitinsä rinnalla...
Äitini oli virkanainen ja vaikka olin suosikki, hän eli opettajanelämää
ja opiskeli loppututkintoa varten iltakursseilla koko lapsuuteni.
Minulla ei oikeastaan ollut äitiä.
Tulin sisään tuosta ovesta ja etsin naista, joka oli antanut
minulle niin paljon aikaansa. En tiennyt hänen nimeään.
Tällä kertaa, kun tulin sisään tänne, kaikki on täysin muuttunut.
Minua ei enää ajanut mikään kohti yritystä löytää vastaus
täyttymättömään rakkauden tarpeeseeni.
Silmän himon kautta.
Enää minun ei tarvinnut ajaa ulos ajatuksia ja mielikuvia.
Kuljen pyhityksessä ja sitä ja tätä...
Olin ihmeissäni siitä, että saatoin lopultakin astua huoneeseen
ja katsella ympärilleni puhtain silmin.
Sitten näin Shirleyn ja lähdin kohti häntä kiittääkseni siitä
että hän antoi niin paljon aikaansa minulle.
Kun näin hänen nimilappunsa, murruin itkemään, koska
oman äitini nimi on Shirley.
Ajoin 18 tuntia kotiin vaimoni luo.
Neljä päivää olin itkenyt silmät päästäni aivan hillittömästi.
Myöhään illalla vaimoni oli ovella vastassa kuin mikäkin demoni.
Olin tullut tänne uskossa... siis Visa-korttini varassa
kuten jotkut teistä.
Laskuja oli pinossa, eikä rahaa ollut ja meillä oli ongelmia.
Kun astuin ovesta sisään hän antoi tulla koko rahalla.
Yleensä se antoi minulle luvan käydä hänen kimppuunsa.
Lopulta pääsimme nukkumaan.
Vaimoni jatkoi aamulla siitä, mihin oli illalla jäänyt.
Tällä kertaa sanoin "ihan vaan rukoillaan."
- En halua rukoilla. Haluan vastauksia!
Joten hän riiteli ja minä rukoilin. Hän riiteli ja minä rukoilin.
Tätä jatkui varmaan tunti. Se oli tosi koomista.
Lopulta hän istui sohvalle vihaisena ja kädet puuskassa.
Ja hän odotti, että minä alan puhua.
Mutta rukoilin vain "Isä, osoita hänelle sinun rakkautesi.
Tule sen pienen tytön luokse, joka on viettänyt niin monia öitä
sairaalassa ja elänyt köyhänä vanhempiensa sairauden takia.
Tule sen tytön luokse, joka ei koskaan osannut luottaa sinuun.
Joka on niin pettynyt sinuun."
Lopulta hän alkoi itkeä aivan hillittömästi.
Seuraavat kolme tuntia vain liotin häntä Isän rakkaudessa.
Jumala vei hänet sinne lapsuuteen ja paransi
kaikki hänen pelkonsa ja turvattomuutensa.
Jumala paransi hänet ainaisesta rahapulan ja sairauden pelosta.
Jumala vapautti vaimoni kokonaan
tällä ensimmäisellä kerralla, jolloin pystyin palvelemaan häntä.
Ja sen jälkeen rakkaudesta ja läheisyydestä tuli
maailman luonnollisin asia hänen ja minun välillä.
Tarve, joka on saanut täyttymyksen, tuo eheyden
ja kypsyyden kaikkiin ihmissuhteisiin.
Jumala haluaa vastata elämäsi suurimpaan
stergo-rakkauden tarpeeseesi.
Tuota pikaa rukoillaan.
Tämä on nyt vähän venähtänyt, mutta sanoma on hyvin tärkeä.
Ennen kuin rukoillaan, haluan lukea erään todistuksen.
Sen lähetti eräs ihminen, joka oli kuullut opetukseni tästä.
Täällä on todellinen uskon ilmapiiri ottaa vastaan sitä
mitä Jumala haluaa tehdä meille tänään.
Tässä on kyse David ja Diana Blessingistä.
Texasissa Dallasissa 10.3.1991 syntyi pieni Danei Lou Blessing.
Hän oli 24 senttiä pitkä ja painoi vajaan kilon.
Hän syntyi kolme kuukautta ennenaikaisena.
Lääkärit kehottivat vanhempia menemään kotiin ja aloittamaan
vauvan hautajaisjärjestelyt. Hän ei eläisi yön yli.
Matkalla kotiin äiti sanoi "ei, ei."
Hän muisti Psalmin 71:6 sanat.
"Sinä olet minun tukeni syntymästäni saakka.
Sinä päästit minut äitini kohdusta."
Ja tuo äiti sanoi "Jumala, sinä voit vastata meidän
syvimpään tarpeeseemme."
He alkoivat rukoilla.
Lääkärit sanoivat, että jos vauva selviää, hän tulee olemaan
henkisesti jälkeenjäänyt ja sokea.
Teidän tulee valmistautua vauvan kuolemaan.
Mutta hän jäi henkiin.
Hänen hermojärjestelmä oli ennenaikaisuuden vuoksi niin
keskeneräinen, että hänet laitettiin keskoskaappiin.
Siellä häntä ei voinut koskettaa viikkokausiin.
Pieninkin kosketus aiheutti hänelle kipua.
Kuitenkin suurin tarve on rakkauden kosketus.
Lapsi oppii luottamaan äitinsä rinnalla.
Äiti rukoili "Jumala, tule sinä vauvan luokse.
Ota sinä hänet syliin.
Pidä sinä häntä sylissä ja hoivaa sinä häntä.
Anna sinä hänelle se rakkaus, jota minä en nyt voi antaa
koska rakastan häntä niin paljon, että haluan hänen jäävän eloon."
Vauva eli ensimmäiset kuusi viikkoaan vailla kosketusta.
Putket risteilivät hänen ruumiissaan.
Kahdessa kuukaudessa hän toipui täysin ja pääsi kotiin.
Viisi vuotta myöhemmin hän oli täydellisen terve
vailla mitään fyysistä vikaa.
Paitsi että hän oli hyvin pienikokoinen tyttönen.
Sitten hän oli kerran kentän laidalla äitinsä kanssa, kun
isoveli pelasi baseballia.
Yhtäkkiä Danei hyppäsi äitinsä syliin ja halasi häntä kovasti.
- Äiti, äiti, haistatko sinä sen?
Äiti vastasi, että se on kevätsateen tuoksu.
Hän sanoi "Ei, ei, äiti. Haistatko sinä sen?
Äiti sanoi, että se on kukkien ja ilman kosteuden tuoksu.
- Ei, äiti! Se on Hänen tuoksunsa.
Se on Jumalan tuoksu, kun Hän piti minua rintaansa vasten
elämäni ensimmäisinä viikkoina.
- Kun isä ja äiti eivät olleet siellä sinua varten, Isä Jumala oli.
Vaikka isä ja äiti ehkä ovat sinut hylänneet tai ovat olleet
liian haavoittuneita ja rikkinäisiä vastaamaan perustarpeeseesi
Isä Jumalan äidinsydän ilmestyi.
Hän tuli ja nosti sinut rintaansa vasten.
Otitko sinä sen vastaan?
Ehkä et koko elinaikanasi ole pystynyt ottamaan sitä vastaan.
Mutta minäkin olin 44-vuotias, ennen kuin kykenin ottamaan
vastaan rakkautta.
Hän haluaa vastata elämäsi syvimpään rakkauden
tarpeeseen tänään. Juuri nyt.
Voit vastaanottaa sen seisten tai tulla tänne eteen.
Tästä tulee pitkä rukous, joka kulkee läpi eheytymisen.
Otamme vastaan rakkauden ja koemme fyysisen paranemisen.
Asetu sellaiseen asentoon, jossa voit ottaa vastaan.
Jos joudut lähtemään, ole vapaa.
Saatat kyllä menettää ehkä elämäsi tärkeimmän illan...
Saammeko vähän viulu- musiikkia taustalle.
Usko sydämessäsi, että Jumala tulee.
En nyt halua, että aikuinen sinussa rukoilee tämän.
En halua sitä 49-vuotiasta rukoilemaan tätä.
Kun puhuin, mitä muistikuvia nousi mieleesi suhteessa äitiisi?
Aseta sielusi lepoon ja kutsu Pyhä Henki näyttämään
missä elämäsi vaiheessa et enää vastaanottanut rakkautta.
Kutsu Häntä juuri nyt.
Missä vaiheessa suljit sydämesi rakkaudelta ja läheisyydeltä
suhteessa äitiisi?
Monien meidän kohdalla kyse on ajasta ennen muistikuviamme.
Joillakin se tapahtui jo kohdussa.
Joillakin elämän ensimmäisinä kuukausina tai vuosina.
Haluan nyt, että tuo pieni lapsi rukoilee. Ei se aikuinen tässä.
Haluan, että tämä pieni lapsi sanoo:
Isä Jumala, pyydän Jeesuksen nimessä, että tulet luokseni.
Rukoile ääneen. Se on todella tärkeää.
Isä Jumala, pyydän Jeesuksen nimessä, että tulet luokseni.
Olen Sanassa nähnyt sinun äidin sydämesi.
Tarvitsen äidin rakkautesi ilmaisun.
Tuon maallisen äitini eteesi.
Äiti, tarvitsin sinua niin paljon.
En edes tajunnut kuinka paljon, ennen kuin tänään.
Tarvitsin rakkauttasi.
En vain sanoja "rakastan sinua".
Tarvitsin turvapaikan sydämelläsi.
Äiti, et aina ollut turvallinen.
Käsittelit omia kipujasi.
Oman lapsuutesi tuomia kipuja.
Kipua suhteessasi omaan isääsi ja äitiisi.
Kipuasi suhteessa minun isääni.
Oli aikoja, jolloin et kyennyt vastaamaan sydämeni syvimpiin
rakkauden tarpeisiin.
Äiti, minä haluan antaa sinulle anteeksi, ettet antanut minulle
turvapaikkaa rinnallasi.
Annan sinulle anteeksi, ettet hoitanut minua silloin
kun tarvitsin sitä.
Äiti, annan sinulle anteeksi ne kerrat, jolloin et tajunnut
mitä minä tarvitsen.
Kertoja, jolloin tarvitsin sitä, että vaihdat vaippani.
Tai kun tarvitsin sitä, että ruokit minua.
Ja sinulla oli niin kiire, että minusta tuntui,
että sinä laiminlyöt minua.
Äiti, minun tarvitsee antaa sinulle anteeksi.
Ne kerrat, jolloin tunsin olevani aivan yksin ja pelkäsin.
Etkä tullut ja ottanut minua syliin.
Äiti, minun tarvitsee antaa sinulle anteeksi
että et lohduttanut minua, kun pelkäsin.
Äiti, annan sinulle anteeksi, ettet toivottanut minua
tervetulleeksi tähän elämään.
Ettet iloinnut raskaudestasi.
Annan sinulle anteeksi, äiti.
Anna vihan tulla pintaan.
Älä pelkää sitä, että olet vihainen, kun sinua ei kutsuttu elämään.
Anna kivun tulla pintaan.
Äiti, haluan antaa sinulle anteeksi ettet sitoutunut minuun.
Niin pitkään ajattelin, että minussa täytyy olla jotain vikaa.
Nyt tajuan, että sinä olit niin haavoittunut.
Et voinut antaa minulle sitä, mitä itse et ollut saanut.
Annan anteeksi sinulle, äiti. Et tiennyt, mitä sinä teet.
Sinuun sattui.
Annan anteeksi ja vapautan sinut.
Annan anteeksi, ettet suojellut minua
niiltä ihmisiltä, jotka kotona satuttivat minua.
Niiltä, jotka naapurustossa satuttivat minua.
Annan anteeksi sinulle, äiti.
Annan anteeksi, ettet suojellut minua isältä.
Tarvitsin elämääni jotakuta, joka olisi puolustanut minua.
Olin liian nuori itse puolustamaan itseäni.
Äiti, sinä et sitä tehnyt.
Annan sen anteeksi sinulle, äiti.
Päästä kipu irti.
Päästä pintaan viha ja pettymys.
Äiti, minun tarvitsee pyytää sinulta anteeksi
koska en ole kunnioittanut sinua sydämessäni.
Olen sulkenut sydämeni sinulta.
Minä olen hylännyt sinut, koska luulin, että sinä hylkäät minut.
Olen kapinoinut sinua vastaan.
Ja sinun rakkauttasi vastaan.
Pyydän, että annat minulle anteeksi, äiti.
Äiti, minun tarvitsee päästää irti sinusta.
Olen tarvinnut sitä, että tulet luokseni.
Että sinä oikaiset kaiken suhteessasi minuun.
Että sinä pyydät minulta anteeksi.
Minun tarvitsee päästää irti siitä.
Päästän irti...
Isä Jumala kutsuu minua Hänen rakkauteensa.
Annan sinulle anteeksi- annon lahjan.
Asetan ristin sinun ja minun välille.
Äiti, päästän sinut vapaaksi.
Lasken alas pettymykseni...
ja kaunani...
ja vihani.
Isä Jumala, sinä sanoit, ettet jätä minua orvoksi
vaan että sinä tulet luokseni.
Pyydän, että tulet juosten ja annat minulle sen rakkauden
jota äitini ei osannut antaa.
Anna Hänen tulla.
Jos kanssasi on joku, jota rakastat ja johon luotat
jos siinä on joku, joka itkee ja todella tarvitsee syliä juuri nyt...
Miehet miesten kanssa ja naiset naisten kanssa
ellei kyseessä ole perheenjäsen.
Varmista, että tunnet hänet, että hän ei ole sinulle tuntematon.
Mieluiten perheen- jäsenten kesken.
Menemme paljon syvemmälle.
Monesta täällä tuntuu, että heitä ei kutsuttu elämään.
Että heidän raskaudestaan ei iloittu.
Haluaisin jokaisen rukoilevan tämän, koska uskon, että Jumala
vie meitä vielä syvemmälle.
Rukoillaan yhdessä, kun kuljemme läpi kirjaimellisesti
elämämme luomisen.
Hedelmöittymisemme hetken ja aikamme äidin kohdussa.
Rukoile kanssani.
Isä Jumala, pyydän sinua tulemaan luokseni hetkeen,
jossa minut siitettiin.
Et tunne aikaa, etkä tilaa.
Sinä loit minut. Sinä valitsit minut.
Tule luokseni siihen hetkeen, jolloin minut siitettiin.
Haluan, että tajuat, että Jumalan käsi loi sinut.
Et ole mikään vahinko.
Ps. 139 sanoo, että Hän kutoi sinut kokoon äitisi kohdussa.
Hän kutoi sinut kokoon.
Jer. 1:5 Hän tunsi sinut jo ennen kuin Hän muovasi
sinut äitisi kohdussa.
Haluan, että näet Jumalan käden luovassa työssä elämäsi alussa.
Joistakin täällä tuntuu, että he olivat vahinkoja.
He eivät näe sitä arvoa, että he ovat Jumalan luomistyö.
Näe nyt munasolu Jumalan kädessä ja siittiö toisessa.
Koe juuri nyt, miten Jumala yhdistää siittiön munasoluun.
Näe Jumala luomassa sinua.
Ja antamassa sinulle elämän siinä hetkessä.
Sinä olit Jumalan ajatus.
Et sinä ole vanhinko.
Jumala istutti sinut äitisi kohtuun.
Näe nyt Hänen kätensä muovaamassa sinua.
Jer. 1:5 Ennen kuin muovasin sinut...
Se puhuu savenvalajasta, joka muovaa savea omilla käsillään.
Ennen kuin muovasin sinut, tunsin sinut...
Nyt näe Hänet muovaamassa sinun kätesi... ja jalkasi.
Hän kutoo sinut kokoon ja luo sydämesi omilla käsillään.
Et sinä ole vahinko.
Jumalan käsi muovaa sinua.
Sano nyt kanssani: Minä en ole vahinko.
Olen Jumalan aivoitus.
Isä Jumala, sinä valitsit minut.
Sinä istutit minut äitini kohtuun.
Sinä siitit minut omalla rakkaudellasi.
Sanoudun irti kaikesta, mikä ei ole rakkaudessa siitetty.
Sanoudun irti hylkäämisestä.
Sanoudun irti hylkäämisestä kohdussa.
Sanoudun irti epäpuhtaudesta ja himosta kohdussa.
Kaikesta, mitä ei ole siitetty puhtaudessa ja rakkaudessa.
Olen Jumalan ajatus.
Otan Hänet vastaan pyhittämään minut ja tekemään minusta
puhtaan kohdussa.
Otan vastaan hedelmöittymiseni elämän lahjana Jumalalta.
Minut luotiin rakkauden kautta.
Minut loi rakastava Isä.
Minut luotiin rakkautta varten ja rakastamaan.
Siksi rakkaus on kaikkien luonnollisin asia elämässäni.
Valitsen ottaa vastaan rakkauden juuri nyt.
Otan vastaan Luoja Isäni kädet, jotka kutovat minut kokoon
äitini kohdussa.
Otan vastaan elämän juuri nyt.
Niin kuin Ps. 71:6 sanotaan:
Jumala päästi sinut äitisi kohdusta.
Hän on sinua tukenut syntymästäsi saakka.
Jotkut teistä olette toivoneet, ettette koskaan olisi syntyneet.
Elämä sattuu liikaa.
Toiset ovat ajatelleet, että tule Jeesus ja ota minut kotiin.
En kestä elämää enää.
Kun ajattelet noin, kuolema asettuu ruumiiseesi.
Sairaudella ja kuolemalla on vapaa pääsy ruumiiseesi.
Se on avoin ovi.
Haluamme nyt sulkea tuon oven.
Se alkaa siitä, että suostumme syntymään.
Jumala sanoo, että Hän oli paikalla syntymäsi hetkellä.
Hän veti sinut esiin.
Sano kanssani:
Minä valitsen elämän. Suostun syntymään.
Koskaan ei ole ollut hetkeäkään, etten olisi ollut rakastettu.
Jumalan rakkaus on luonut minut.
Elämä on minulle rakkauden lahja.
Elämä on rakkauden vastaan- ottamisen seikkailu.
Ja rakkauden antamisen seikkailu.
Se on syy olemassaolooni.
Ei ole mitään luonnollisempaa kuin rakkaus.
Minut luotiin täydellisen rakkauden kuvaksi.
Suostun syntymään juuri nyt, koska Isä Jumalan kädet
odottavat minua.
Haluan kokea, kuinka vedät minut esiin kohdusta.
Koe hengessäsi se.
Anna Jumalan vetää sinut esiin.
Ei tämä ole mitään omituista mikä-mikä-maan höpötystä.
Jumala veti sinut esiin äitisi kohdusta.
Koe, miten Hän ottaa sinut käsiinsä.
Ehkä biologinen isäsi ei ollut paikalla.
Ehkä hän oli armeijassa ja poissa monta kuukautta.
Ehkä hän oli hylännyt äitisi.
Mutta Isä Jumala oli paikalla.
Anna Hänen vetää sinut esiin käsillään.
Koe, miten Hän ottaa sinut rintaansa vasten.
Koe Isän syli tuolle pienelle lapselle samalla tavalla kuin
Danei Lou Blessing.
- Äiti, se on Hänen tuoksunsa.
Se on Jumalan tuoksu, kun Hän otti minut rintaansa vasten.
Salli Hänen tulla.
Hän hyväilee sinua polvellaan ja pitää sinua sylissään.
Hän nostaa sinut rintaansa vasten.
El Shaddai, se jolla on rinnat.
Hän lohduttaa sinua niin kuin imettävä äiti lohduttaa lastaan.
Anna Hänen rakkautensa tulla.
Olet todella rakastettava.
Olet todella rakastettu.
Ja nyt sanoudun irti kaikesta hylkäämisestä.
Sanoudun irti kaikesta jätetyksi tulemisesta.
Abba on kotona.
Isä ei koskaan jätä minua eikä hylkää minua.
Hän on aina kanssani.
Kaikki, mikä on Hänen, on minun.
Niinpä hylkääminen, sinulla ei ole mitään oikeutta minuun.
Isässäni olen täydellisesti rakastettu ja hyväksytty.
En ole vahinko.
Sanoudun irti itseni hylkäämisestä ja itsevihasta.
Sanoudun irti itseni kaltoin kohtelusta.
Siitä, että pyrin vahingoittamaan tai satuttamaan omaa ruumistani
riippuvuuksilla tai pahoinpitelyllä.
Minulla on nyt koti.
Kotini on Isän sylissä.
Hän ei koskaan jätä tai hylkää minua.
Sanoudun irti valheesta, että minulla ei ole arvoa.
Minut luotiin tarkoitusta varten.
Sitä, että olen turvassa Isäni sylissä.
Minut on lähetetty ilmoittamaan Hänen rakkauttaan kansoille.
Olemaan Isän rakkauden edustaja perheelleni.
Minulla on arvo.
Minulla on merkitys.
Sanoudun irti valheesta, että en ole rakastettava.
Jumala teki minusta rakastettavan.
Hän loi minut omaksi kuvakseen.
Sanoudun irti kaikista kuoleman toiveista.
Kuolema, sinulla ei ole enää oikeutta minuun.
Valitsen elämän.
Valitsen rakkauden seikkailun.
Sanoudun irti valheesta, että kukaan ei rakasta minua.
Minut on luotu rakkautta varten.
Kiitos Isä.
Nyt, Isä, anna minulle stergo-rakkaus.
Sille vuoden ikäiselle minulle.
Se rakkaus, jota äitini ei osannut ilmaista.
Niihin hetkiin, jolloin hän oli ahdistunut ja huolestunut.
Näin sen hänen silmistään.
Pese ja kylvetä minut sinun rakkaudessasi.
Ota minut rintaasi vasten ja lohduta minua.
Täytä minut elämällä.
Vauva ei voi tehdä mitään saadakseen rakkautta.
Se voi vain ottaa sitä vastaan.
Ota vastaan Isän rakkaus, joka tulvii sisimpääsi.
Se täyttää sinut.
Se vastaa jokaiseen rakkauden tarpeeseesi elämäsi alussa.
En minä jätä teitä orvoiksi, vaan minä tulen teidän luoksenne.
Teen rakkauteni tiettäväksi yhdelle tai useammalle
viidestä aististasi.
Jään luoksesi asumaan.
Hylkääminen, sinulla ei ole enää oikeutta minuun.
Käskemme hylkäämisen henkeä murtumaan.
Täydellinen hyväksyntä ja rakkaus ja murtaa
hylkäämisen kahleen.
Psalmi. 131:2 sanoo:
"Totisesti, minä olen sieluni viihdyttänyt ja tyynnyttänyt
niin kuin vieroitettu lapsi äidin helmassa
niin kuin vieroitettu lapsi, niin on sieluni minussa."
Isä, anna se lepo ja täytä heidät,
kun he lepäävät sinun rintaasi vasten.
Sinä olet se, joka toit heidät esiin kohdusta.
Sinä saat heidät luottamaan sinun äidinsydämeesi
sinun rintaasi, El Shaddai.
Sinun syliisi heistä jokainen tuli syntymässään.
Sinä olet ollut siellä, Isä Jumala, äidin kohdusta asti.
Täydellinen rakkaus karkottaa kaiken pelon.
Pelko, sinulla ei ole enää mitään oikeutta minuun.
Olen täydellisesti rakastettu sellaisena kuin olen.
En voi tehdä mitään ollakseni enemmän rakastettu kuin nyt.
Enkä voi tehdä mitään ollakseni vähemmän rakastettu kuin nyt.
Olen rakastettu sellaisena kuin olen, en sellaisena kuin
minun pitäisi olla.
Täydellinen rakkaus karkottaa kaiken pelon.
Sanoudun irti pelosta elämässäni juuri nyt.
Sanoudun irti epäonnis- tumisen pelosta.
Otan vastaan rakkautesi, joka korvaa pelon.
Sanoudun irti hylätyksi tuleminen pelosta.
Sanoudun irti pelosta ottaa vastaan rakkautta.
Otan vastaan sinun rakkautesi, joka ajaa ulos kaikki pelot.
Anna Hänen rakkautensa tulla.
Täytä heidät sinun rakkaudellasi, Isä.
Sinä et häpeä tulla kutsutuksi heidän Isäkseen.
Sinä olet kutsunut heitä iankaikkisella rakkaudellasi.
Anna sinun rakkautesi vuotaa.
Menemme vielä pitemmälle.
Älä kiirehdi, vaan anna Hänen rakkautensa tulla.
Täällä on niitä, joista rakkaus on tuntunut epämukavalta.
Oman elämäni rakkauden väärennös oli teinivuosinani
seksiriippuvuus ja pakkomielteisyys.
Sitten minusta tuli kiltti ja siisti uskova ja rakkauden väärennös
oli palvelutehtäväni.
Joillekin väärennös on ruoka lohdutuksen lähteenä.
Monille miehille täällä väärennös on pornografia.
Etsit vain lohtua ja hoivaa.
Jumala haluaa kohdata sen juuri nyt.
Hän haluaa vapauttaa sinut juuri nyt.
Joillekin nuoruusajan taistelu oli kemiallinen riippuvuus.
Alkoholi tai huumeet.
Haluan, että tuot tuon väärennöksen ajatuksiisi nyt.
Sano kanssani:
Jeesus, tulen ristisi luo tässä hetkessä.
Minulla on käsissäni tämä asia.
Kun elämä ei suju, pakenen tähän rakkauden väärennökseen.
Haen siitä lohtua ja hoivaa.
Olen monta kertaa pyytänyt sinua ottamaan sen pois minulta.
Mutta sydämessäni on edelleen tyhjä paikka.
Sieltä puuttuu rakkaus ja se aina vain palaa.
Mutta nyt ei enää ole niin.
En enää tarvitse tätä väärennöstä.
Lasken sen ristin juurelle.
Anna minulle anteeksi, että olen paennut siihen
sen sijaan, että olisin juossut sinun syliisi, Isä Jumala.
Sen sijaan, että olisin istunut ja viettänyt aikaa läsnäolossasi.
Ja antanut sinun rakkautesi täyttää syvimmät tarpeeni.
Sanoudun irti kahleen hengestä, joka on liittynyt riippuvuuteeni.
Lapseksi ottamisen henki Isän läsnäolossa murtaa
riippuvuuksien ja pakon kahleen.
Kahle, sinulla ei ole minuun mitään oikeutta enää.
Olen kuin vieroitettu lapsi äitini rintaa vasten.
Isäni rakkaudessa olen täydellisesti rakastettu
ja hyväksytty.
Kahle, sinulla ei ole enää otetta minuun.
Sanoudun irti tästä rakkauden väärennöksestä.
Tule Isä, rakkaudessasi ja täytä tuo tyhjä alue hyväksynnälläsi.
Anna rakkautesi virrata sisimpääni.
Käännyn ja kävelen nyt pois rakkauden väärennöksestä.
Päästän siitä irti ja jätän sen sinun käsiisi.
Pyydän Jeesuksen verta puhdistamaan ruumiini.
Pesemään sen Sanan vedellä kaikesta häpeäntunteesta ja
itseni tuomitsemisesta näiden rakkauden väärennösten vuoksi.
Jeesuksen veri puhdistakoon pahan omantuntoni ja pesköön
pois kaiken häpeän.
Palauta minut lapsen viattomuuteen.
Palauta minulle puhtauden tunne ja omanarvontunne.
Ja itsekunnioitus.
Olen täydellisesti rakastettu ja hyväksytty sinussa.
Saastainen henki, sinulla ei enää ole oikeutta minuun.
Suljen oven.
Isä, täytä minut rakkaudellasi.
Sanoudun irti vääristymän hengestä.
Otan vastaan Pyhän Hengen, joka vuodattaa Jumalan
rakkauden sieluni autioille paikoille.
Täyttäen, puhdistaen, pesten.
Anna sen tulla.
Näe Hänen rakkautensa aallot, jotka pesevät sinut häpeästä.
Pesevät sinut itsevihasta ja itsesi tuomitsemisesta
koska Hän rakastaa sinua niin paljon.
Olet niin kallisarvoinen.
Täytät Isän ajatukset.
Ota edelleen vastaan. Jatkamme vielä pitemmälle.
On vielä fyysisen parantumisen alue.
Annetaan Isän vuodattaa vielä lisää rakkauttaan sen
rakkauden väärennöksen tilalle.
Luen teille laulun, jonka nappasin matkallani Skotlantiin taannoin.
Olet Isän päähänpinttymä, olet Hänen silmäteränsä.
Olet Hänen kallis aarteensa.
Siksi Hän ajattelee sinua kaiken aikaa.
Olet koko ajan Hänen mielessään.
Vaikka pakenisit maailman perimmäiseen nurkkaan
sinnekin Hän sinua seuraa.
Vaikka hukkuisit silkkaan epätoivon suohon
Sielläkään, sielläkään ei mikään muutu.
Olet edelleen Isän päähänpinttymä.
Olet aina Hänen silmäteränsä.
Hän kutsuu sinua kalleimmaksi aarteekseen.
Hän ajattelee sinua kaiken aikaa.
Sinä olet aina Hänen mielessään.
Vaikka kääntyisit ja kävelisit pois, vaikka et näkisi Hänen kasvojaan
sielläkin Hän sinua varjelee.
Vaikka kompastut tai lankeat ja olet vähällä menettää kaiken
Hän kutsuu, kuulet Hänen kutsunsa.
Mikään ei muutu. Olet yhä Isän päähänpinttymä.
Olet aina Hänen silmäteränsä.
Hän kutsuu sinua kalleimmaksi aarteekseen.
Hän ajattelee sinua kaiken aikaa.
Sinä olet aina Hänen mielessään.
Mennään jälleen askel pitemmälle.
Täällä on niitä, joiden ruumiiseen on tunkeutunut sairaus.
Olet rukoillut parantumista monta kertaa.
Täyttymätön tarve tekee sinut sairaaksi.
Mutta tarve, joka saa vastauksen, tekee terveeksi.
Tänään Jumala vastaa sydämesi syvimpään
rakkauden tarpeeseen.
Menneisyydessäsi olet avannut oven heikkouden hengelle ja
kuoleman hengelle ajattelemalla, että elämä sattuu liikaa.
Kun stergo-rakkauden perustus on puutunut.
Nyt Isä on kotona.
Hänen rakkautensa virtaa sielusi autioihin paikkoihin.
Ja tarve, johon saat vastauksen, tekee sinut terveeksi.
Rukoile kanssani nyt:
Sanoudun irti kuoleman hengestä ruumiissani.
Suljen siltä oven.
Isän tärkein ajatus on vastata tarpeeseeni.
Hän palauttaa minut rakkauteensa.
Voin olla terve sielun, hengen ja ruumiin osalta.
Kuolema, sinulla ei enää ole oikeutta minuun.
Isä on kotona.
Käsken kuolemaa lähtemään juuri nyt.
Sanoudun irti kaikista tavoista, joilla olet tunkeutunut
ruumiiseeni ja tunteisiini.
Sanoudun irti kaikesta henkisestä sairaudesta.
Sanoudun irti kaikesta pelosta ja ponnistelusta.
Tarve, johon olen saanut vastauksen,
tekee minut terveeksi sielun, hengen ja ruumiin alueella.
Heikkouden henki, en ota sinua vastaan.
Ovi suljettu sinulle.
Sanoudun irti heikkouden hengestä elämässäni.
Syöpä, sinulla ei enää ole oikeutta minuun.
Sanoudun irti syövän hengestä ruumiissani.
Vapautan puhtauden virtaamaan soluihini.
Jeesuksen veri saa virrata ruumiini jokaiseen soluun.
Hänen haavojensa kautta terveys virtaa minuun.
Sydäntauti, sinulla ei ole mitään oikeutta minuun.
Sanoudun irti kaikesta sydäntaudista.
Otan vastaan uuden sydämen.
Lihasydämen kivisydämen paikalle.
Sydämen, jolle rakkaus on luonnollinen asia.
Sydämen, joka ottaa vastaan rakkautta.
Joka antaa rakkautta.
Otan vastaan uuden sydämen.
Sanoudun irti kaikesta sydäntaudista.
Reuma, sinulla ei ole oikeutta minuun.
Olen sovussa kaikkien ihmisten kanssa.
Sanoudun irti katkeruudesta ja anteeksiantamattomuudesta.
Otan vastaan Pyhän Hengen, joka vuodattaa Jumalan
rakkautta kaikkiin niveliini.
Reuma, sanoudun sinusta irti kaikissa nivelissäni.
Otan vastaan Jumalan terveyden, joka virtaa lävitseni.
Pyhän Hengen öljy korvaa jäykkyyden ja saa
kaikki niveleni liikkumaan.
Sanoudun irti kaikesta heikkoudesta nivelissäni.
Sanoudun irti kaikista lihassairauksista.
Teillä ei ole enää mitään oikeutta minuun.
Valitsen elämän.
Elämän, joka virtaa jokaiseen lihakseeni.
Sanoudun irti kaikista lihasvaurioista.
Vapautan terveyden virtaamaan selkääni.
Virtaamaan läpi lihaksistoni.
Sanoudun irti fibromyalgiasta lihaksissani.
Terveys virtaa läpi ruumiini.
Pyydän, Jeesus, sinun vertasi virtaamaan minun suonissani.
Pesemään vereni Sanan vedellä.
Puhdistamaan kaikki epäpuhtaudet verestäni.
Ajamaan ulos streptokokit verestäni.
Ajamaan sieltä ulos kaikki sienet.
Terveys virtaa vereeni.
Elämä on veressä.
Se uudistaa ja asettaa ennalleen.
Sanoudun irti kaikista allergioista.
Ruoka-aineallergioista, siitepölyallergioista.
Kaikesta, missä ruumiini on alkanut taistella elämää vastaan.
Valitsen elämän keuhkoihini ja hengitysteihini.
Terveys virratkoon nenääni ja sieraimiini.
Hengitän sisään sinun elämääsi.
Sanoudun irti kaikista iho- ja hengitystieallergioista.
Astma, sinulla ei enää ole oikeutta minuun.
Jumala valitsi minut.
Hän veti minut esiin äitini kohdusta.
Hän on täyttänyt minut Hänen rakkaudellaan.
Pyhä Henki, vuodata se siihen lapseen äidin kohdussa.
Elämän ensimmäisinä kuukausina.
Astma, sinulla ei enää ole juurta, josta pitää kiinni.
Sanoudun irti astmasta ja keuhkosairauksista.
Terveys virratkoon keuhko- putkiini ja avatkoon hengitykseni.
Otan vastaan elämän samalla, kun kuolema pakenee pois.
Kun heikkous pakenee.
Terveys virtaa ruumiiseeni.
Valitsen elämän.
En enää aio asua pelon talossa.
Muutan ulos pelon ja kahleiden talosta.
Tulen kotiin Isän taloon.
Täydellisesti rakastettuna.
Siellä on turvallista.
Siellä minulla on koti.
Otan sinut vastaan Isänäni.
Valitsen olla sinun lapsesi.
Sanoudun irti kaikista Jumalan vastaisista vaikutuksista
jotka tulivat isäni ja äitini kodista.
Asetan ristin heidän ja minun väliin.
Aina kolmanteen ja neljänteen sukupolveen asti.
Otan vastaan vain rakkauden.
Sanoudun irti kaikesta, mikä ei ole rakkauden puhdistamaa.
Aseta ennalleen viattomuuteni rakkauden suhteen.
Se on maailman luonnollisin asia.
Se on koko luomakunnan tarkoitus.
Se, että sinun rakkautesi virtaa meissä.
Suomennos: Marketta Ruishalme